Urheilufriikin ja viinisienen väliltä - Sara Tickle\nUrheilufriikin ja viinisienen väliltä\t01 April, Apr 2016 - 12:07\nPosted at 12:07h in Uncategorized\tby\tSara 27 Comments\nPosted at 13:33h, 01 April\nOon sun blogia seuraillut jo jonkin aikaa hiljaisesti taka-alalta, ja ekan kerran kun tänne itseni klikkasin, mietin vaan että taas tämmöinen smoothieblogi… Jäin kuitenkin seurailemaan, ja hyvä niin, sillä sun ja sun blogin ansiosta oon löytänyt rakkauden liikuntaan ja terveellisiin elämäntapoihin, ja kyllä – oon nykyään ihan smoothiehörhö! 😀 Oot kyllä huippu tyyppi ja tää blogi aika hiton motivoiva kun mäkin sen vaikutuksesta sain nostettua berberini tästä sohvasta haha!\nwow! Ihan mahtava juttu, huippua, että jaoit tämän tarinan 🙂 Iso kiitos sinulle! <3\nIhana teksti ja tottahan se on, että harvemmin niitä viinilaseja tulee instaan kuvailtua ihan vaan ehkä senkin takia, ettei niissä ainakaan mun mielestä ole kamalan paljon nähtävää 😀 Ja hei taas ihan mielettömän kivoja kuvia, kyl on ollu hyvät puitteet valokuvaamiselle!\nKiitos! 🙂 hehe niin, se voi olla myös yksi! Usein herkuttelut ja viinihommat liittyy vielä ystäviin ja läheisiin, joiden seurassa nykyään harvemmin räpsin kuvia!\nIHANA postaus Sara! Lisää täällästä 🙂\nJos totta puhutaan niin mullakin oli susta ihan semmonen käsitys (eikä siis millään pahalla tai paheksuvalla tavalla) että et koskaan juo viiniä tai syö irtareita, siis mikä ihana helpotus jotenkin että herkkuhetketkin kuuluvat sun arkeen – tai siis silleen että voin yhtyä siihen että huh joku muukin (varsinkin sinä<3) elää ja syö tälleen! Mun mielestä on paljon terveellisempää mielelle ja ehkä kropallekkin tyhjentää irtokarkkipussi perjantai (tai miksei maanantai tai torstai) iltana kuin rajoittaa ja laskea kaloreita ja sokeria hedelmistä...\nJos saa toivoa niin enemmän tämmösiä "totuus" postauksia!!! Rennosta otteesta elämään ja liikuntaan 🙂 Ja arjesta yms.\nKiitos palautteesta! 🙂 Tosi kiva lukea tällaista <3 Energistä viikon alkua!\nItsellä ainakin herkut pysyy vähissä just siksi, koska sallin ne itselleni silloin tällöin. Kun tavallaan tiedän, että voin kamalan himon iskiessä halutessani syöpötellä yhden illan, saattaa mennä parikin viikkoa helposti etten syö grammaakaan sokeria. Jos taas kieltäisin itseltäni kaiken kuukausikaupalla, myös niitä romahduksia tulisi varmasti useammin ja isommin! Balanssi on juuri näin täydellinen 🙂\nPudasjärven market, ei Pudasjoen 😉\nIhana postaus, kiva kuulla että sinäkin tosiaan tätä herkuttelu harrastat! Ehkä sellaisia puhelinkuvia näistä hetkistä jonkun rennomman postauksen merkeissä auttais meitän lukijoita näkemään uusia, erilaisia puolia susta 🙂\nhehe ehdottomasti harrastan! 🙂\nTUO KOLMAS KUVA ON UPEA!! <3\nEt tiedä miten hyvä fiilis tästä tekstistä tuli! Mua on välillä jopa pelottanut tulla sun blogiin (:D), jos en oo ite jaksanut mennä lenkille tai salille, koska tiedän että sä oot taas freshinä ollut jo molemmilla ja vaikka postaus ei käsittelisi treenausta, se usein on mainittu sivulauseessa tai jopa rivienvälistä. Haha olipas kommentti mutta kertoo vaan siitä kuin paljon sua katson ylös! 🙂 Tarkotuksena ois juosta maraton kesällä ja oot kyllä antanut mulle niin paljon inspistä :). En olis todellakaan uskonut noita kahta viimistä kohtaa mitkä kirjotit tähän postaukseen. IHANAA!!!! Lisää tällasta ja karkkikuvia ehdottomasti!!! 🙂 nyt “uskallan” tulla sun blogiin myös niinä päivinä kun ei oo jaksanut mennä treenille 😀 haha, tä oli tällee pilke silmäkulmassa kirjotettu. Tykkään sun blogista mielettömästi. Keep it up!\nhah mahtava kommentti! Joo ei todellakaan oo aina hehkee meininki meikäläisellä. Täällä parhaillaan syön pitsaa ja annan kropan palautua edellisillan kemutuksilta 😀\nJa ihan huikee toi maraton! Superisti tsemppiä sinne 🙂\nTurha asioiden kieltäminen itseltään ei yleensä ajaa mihinkään hyvään pitkällä tähtäimellä, vaan juuri se kultainen keskitie. Treenaja tarvitsee lepoa ja herkkujakin toisinaan. Tälleen kolmekymppisenä sitä osaa jo olla armollinen itselleen, ja levätä jos kroppa sitä pyytää tai hilpaista illalla lähisiwan karkkihyllylle jos karkkihammasta kauheasti kolottaa, eikä poe siitä morkkista. Ainakaan jos se herkuttelu jää siihen yhteen iltaan. 🙂 Mutta valitettavasti tuntuu siltä, että monet nuoret on näissä asioissa hyvinkin ehdottomia. Itsekuri on mieletön ja jokainen herkku ym. epäterveellisyys saatetaan nähdä epäonnistumisena ja sortumisena. Sellainen olen ollut joskus itsekin pahimpina hetkinä. Nykyisen treenibuumin ja terveyshifistelyn aikakaudella olisi mielestäni hyvä, että enemmän tuotaisiin esille sitä oman tien löytämistä ja ehdottomuudesta luopumista.\nHienoja huomioita! Kohtuus kaikessa on mottoni, ja olen vannonut maalaisjärjen nimeen jo vuosikausia. Olen ehkä urheilullinen, mutta syön myös pitsaa ja juon viiniä. Aiheesta olen kirjoitellut useinkin, mutta nyt viime aikoina sosiaaliseen mediaan on eksynyt turhan paljon pelkästään sitä terveyskamaa. Mielestäni kokonaisvaltaiseen hyvinvointiin kuuluu se, ettei vajoa syvimpään epätoivoon jäätelöannoksen tai leffamässyjen jälkeen 😉\nPosted at 11:27h, 03 April\nMusta on hyvä, että kirjoitit tällaisistakin itsessäsi olevista puolista. Mun mielestä ei ole mikään ihme, että tulee aika todellisuudesta kaukana oleva kuva bloggaajasta, jos kuvat, postaukset ja Instagram ovat täynnä lenkkareita, lihaksen pullistelua ja smoothieita. Luulisi, että jokainen tässä maailmassa ymmärtäisi niiden takana olevan varmasti toisenlaistakin todellisuutta, mutta kyllä 15-vuotias yläasteelainen lukijasi saattaa pitää sitä ihan tiukkana totuutena. Ehdottoman tärkeää siis kirjoittaa tällaista! Hei ja jaahan viinisuositteluja blogissakin joskus! 😉\nPosted at 15:20h, 03 April\nSanon sen taas: ihania nämä sinun juttusi! Vaikka itse olenkin aina ajatellut, että vaikutat tolkulliselta ihmiseltä (hehee), joka ei ajattele, että elämä kaatuu satunnaisiin pizza- ja viini-iltoihin, niin minusta on mahtavaa, että te bloggarit muistutatte myös tuosta puolesta lukijoille. Varsinkin osa nuoremmista lukijoista voi toisinaan unohtua siihen harhakuvaan, että elämän pitää olla joka sekunnilta kaunista, terveellistä ja Instagramiin sopivaa. Yritän itsekin omassa elämässäni toitottaa usein, että jos pääosin elää hyvin ja tasa-painoisesti, ei sipsejä sisältävät löhöpäivät haittaa mitään, päinvastoin. Eli kiitos, kun olet tolkullisena ja upeana esikuvana ihan kaikille 🙂\nPosted at 14:30h, 10 April\nVoi mikä hyvänmielen kommentti! Iso kiitos kun jätit sen <3 🙂 Ja ihanaa, että ajattelet noin!


Case nostolaitteen apusylinteri traktorien lisävarusteet - Nettikone\nCase Nostolaitteen apusylinteri\nALV 24% 77 € Verollinen hinta 400 €\nMyydään kuvanmukainen sarja Case:n nostolaitteen lisäsylinterisarja. Sarja on täydellinen, valmistaja on Rau-Serta.\nKiinnitetään vasemmalle puolelle. Lisää nostovoimaa n. 8000N eli 800 kg.\nOsat ovat suoraan sopivia mutta asennus vaatii askartelua. Pumpun kanteen pitää porata reikä ja leikata kierteet. Sieltä ryöstetään öljy lisäsylinterille.\nNäitä on muihinkin traktoreihin paitsi Valtraan.\nPäälle vielä toimituskulut. Piilota »\nSovi näytöistä puhelimitse, 03430 Vihti - Kartta\nCase Nostolaitteen apusylinteri JX 70-95\nNettikone ID 1705858


Kaksi teinipoikaa on tunnustanut osan Tuusulan tuhopoltoista\nKotimaa Julkaistu 08.02.2006 18:39 (Päivitetty 11.02.2006 18:30)\nTuusulaa riepotellut tuhopolttojen vyyhti on aukeamassa poliisille. Rikoskomisario Pekka Heikkinen Keski-Uudenmaan poliisista kertoo, että kaksi teinipoikaa on kuulusteluissa myöntänyt sytyttäneensä useita paloja Jokelassa. Tuhopoltot tehtiin noin vuoden aikana.\n- Tietoisuutta tai hiljaista hyväksyntää on ollut meidän käsityksemme mukaan laajemminkin mutta teot, jotka on myönnetty, ovat olleet lähinnä näiden kahden käsialaa, Heikkinen sanoo.\nPoliisi pääsi tuhopolttosarjan jäljille tammikuisen polttopulloiskun jälkeen. Isku tapahtui nuorten alkoholin ja riitelyn sävyttämien kotibileiden jälkimainingeissa, kun 15-vuotias koulupoika kävi yön hämärissä tuikkaamassa riitakaverinsa kotitalon tuleen. Jokelan Pertussa sijaitsevassa talossa oli tapahtumahetkellä paikalla perheen isä, joka pelastautui liekeistä.\nVyyhteen sisältyy viisi paloa\nTeinipoika on tunnustanut kuulusteluissa sytyttäneensä palon polttopullolla. Lisäksi hän on kertonut pahoinpidelleensä talossa asuvan samanikäisen pojan aiemmin illalla.\nPoikaa epäillään murhan yrityksestä ja törkeästä pahoinpitelystä. Illalla sattuneesta pahoinpitelystä epäillään myös kahta muuta pojan ikätoveria.\n15-vuotias poika on lisäksi erään toisen ikätoverinsa kanssa myöntänyt syyllistyneensä vanhan tärkkelystehtaan eli Tamron paloon, koulukeskuksen laajennustyömaan paloon sekä koulukeskuksen ilmastointihuoneen paloon. Heikkisen mukaan tapauksia tutkitaan tässä vaiheessa törkeinä vahingontekoina ja tuhotyön yrityksenä.\nVyyhtiin liittyy mainittujen lisäksi kaksi muuta tahallaan sytytettyä paloa. Näistä toinen eli tyhjillään olleen puukoulun palo ei Heikkisen mukaan näytä selviävän tässä yhteydessä. Sen sijaan koulukeskuksen roskakatoksen palo on selvityksen alla.\nKeski-Uudenmaan poliisi on tehnyt tapausten selvittelyssä yhteistyötä sosiaalityöntekijöiden ja paikallisen koulun kanssa.


KRP tyrmää hallintarekisterilain– "Helpottaisi rahanpesua ja rikoshyödyn piilottamista" - MTVuutiset.fi\nKRP tyrmää hallintarekisterilain– "Helpottaisi rahanpesua ja rikoshyödyn piilottamista"\nJulkaistu 02.11.2015 12:47\nKeskusrikospoliisi antaa kylmää kyytiä valtiovarainministeriön kohutulle hallintarekisterihankkeelle.\nPoliisi katsoo, että ehdotettu lainsäädäntö mahdollistaa järjestelmää hyväksikäyttäen tapahtuvan rikoshyödyn piilottamisen ja rahanpesun sekä vaikeuttaa viranomaisten mahdollisuutta selvittää rikoksista. KRP:n mukaan poliisi, tulli ja syyttäjä eivät saa reaaliaikaista tietoa ulkomaisiin hallintarekistereihin piilotetuista omistuksista.\n– Toteutuessaan ehdotettu lainsäädäntö hajauttaa tiedot osakkeenomistajista pahimmillaan moniportaisen säilytysketjun taakse ja esitutkinnassa tarvittavan tiedon saanti muuttuu erittäin vaikeaksi, keskusrikospoliisin päällikön Robin Lardotin allekirjoittamassa lausunnossa todetaan.\n"Alisäilyttäjiltä ei saa tietoa"\nKRP pitää ongelmallisena sitä, että mikäli suomalainen yhtiö valitsee ulkomaisen arvopaperikeskuksen, osakkeiden todellista omistajaa ei välttämättä saada selville. Esityksessä tiedonsaantia pyritään varmistamaan sopimuksella, jonka liikkeeseenlaskija tekisi arvopaperikeskuksen kanssa.\n– Sopiminen ei kuitenkaan koske alisäilyttäjiä, joten sopimukseen perustuva tietojen toimittamisvelvoite ei sellaisenaan kata esitutkintaviranomaisten tiedontarvetta.\nKeskusrikospoliisin mukaan EU-tasolla tulisi huolehtia siitä, että kaikilla arvo-osuuksien hallintapalveluja tarjoavilla toimijoilla olisi samanlainen velvollisuus tietojen luovuttamiseen Suomen viranomaisille.\nPoliisi toteaa lisäksi, että Finanssivalvonnalla tulisi olla nyt esitettyä laajemmat oikeudet pyytää ulkomailta tietoja ja luovuttaa niitä tarvittaessa syyttäjälle ja esitutkintaviranomaisille. Samoin lausunnossa huomautetaan, että omistusten laaja yleisöjulkisuus toimii rikoksia ennaltaehkäisevästi.


Kouvolan SM-kisoissa yllätysvoittajia | Suomen Jousiampujain Liitto ry\nSM-kisaviikonloppu jakaantui totuttuun tapaan lauantain henkilökohtaiseen kilpailuun ja sunnuntain joukkuekilpailuun. Rajallisen tilan vuoksi henkilökohtaiseen kisaan karsittiin tietty määrä ampujia hallikauden aiempien tulosten perusteella. Se lisäsikin kilpailuaktiivisuutta aiemmissa kisoissa niin, että kansalliset kisat täyttyivät pikavauhtia.\nHenkilökohtaisessa kilpailussa mestariksi kohosi kahdessa luokassa pientä taukoa jousiammunnasta pitäneet ampujat. Naisten vaistossa jännittävän uusinnan jälkeen voittajaksi selviytyi Järvenpään Jousiampujien Kaisa Karhuneva, joka oli uusintanuolella tarkempi kuin Tornion Jousiampujien Rosita Kovalainen. Pronssin vei Aila Laurila.\nMiesten taljajousessa puolestaan saatiin yllätysvoittaja, kun paluun jousiammunnan pariin tehnyt Vaasan Diana -57:n Juha Pylkkä nappasi kullan ennen Marko Järvenpäätä. Ratkaisu venyi uusintanuoleen. Pronssin voitti Oulun Jousimiesten Seppo Kokkoniemi.\nKisojen todellisesta yllätyksestä vastasi kuitenkin Mirjam Tuokkola. Teuvan Jousiampujien vasta 15-vuotias lupaus vei yllättäen kirkkaimman mitalin naisten tähtäinjousessa voittamalla finaalissa Achilleksen Ann-Charlotte Biskop-Grahnin. Pronssille ylsi Saana-Maria Sinisalo.\nOsa kisan ennakkosuosikeistakin piti kuitenkin pintansa. Miesten vaistossa Pasi Ahjokivi Tapanilan Erästä nappasi odotetusti voiton. Helpolla hänkään ei päässyt. Finaalissa kaatui Pohjan Jousen Esa Hepola. Pronssia voitti Vaasan konkari Olavi Laurila.\nMiesten tähtäinjousen voiton vei koko päivän varmasti ampunut Diana -57:n Antti Tekoniemi. Finaalissa kaatui helsinkiläisseura Wilhelm Tellin Aki Virtanen. Pronssia ampui Henri Kokkila Tornion Jousiampujista.\nSunnuntaisessa seurajoukkueiden SM-kisoissa nähtiin kovatasoisia otteluita ja dramatiikkaakin, kuten kisan luonteeseen helposti kuuluu.\nPronssille ampui helsinkiläisseura Wilhelm Tell, joka voitti pronssiottelussa Saimaan Jousen pistein 231-220. Lappeenrantalaisilta jäi yksi nuoli ampumatta vaihtovirheeseen tuhraantuneen ajan vuoksi. Sähäkässä joukkueammunnassa on vain kaksi minuuttia aikaa kuuden nuolen ampumiseen, mikä tarkoittaa 20 sekuntia nuolta kohti.\nTähtäinjousen SM-kultaa voitti Vaasan Diana -57. Finaalissa kaatui Tornion Jousiampujien joukkue pistein 227-217. Pronssille ampui Wilhelm Tell voittamalla pronssiottelussa Oulun Jousimiehet pistein 227-214.\nTulokset SM-kisoista ja SM-joukkuekilpailusta\nKatso kooste SM-kisoista videolta


Hyytiälän frisbeegolfrata - Radat - Frisbeegolfradat.fi\nHyytiälän metsäasemalla sijaitseva 9-väyläinen frisbeegolfrata. Väylät puoliksi avoimia, puoliksi metsässä kulkevia. Ensimmäinen heittopaikka sekä ratakartta löytyvät jalkapallokentän reunalta, järven puolelta.\nHUOM! Alueella on ollut käynnissä rakennustöitä ja sen jäljiltä rata on hieman supistetummassa muodossa. Pelattavissa ovat tällä hetkellä väylät 2-9. Alun infokartta ja 1-väylä on jo poistettu käytöstä. Opasteet koko radan osalta ovat heikkokuntoisia, joten niistä ei ole kovinkaan paljon hyötyä pelaajille tällä hetkellä.\nRadan kunnostaminen viivästyy tämän hetken tiedon mukaan kesälle 2023. (5.7.2021)\nVäylä 1: Hyytiälä #1\nVäylä 2: Hyytiälä #2\nVäylä 3: Hyytiälä #3\nVäylä 4: Hyytiälä #4\nVäylä 5: Hyytiälä #5\nVäylä 6: Hyytiälä #6\nVäylä 7: Hyytiälä #7\nVäylä 8: Hyytiälä #8\nVäylä 9: Hyytiälä #9\n4 arvostelua radalle “Hyytiälän frisbeegolfrata”\nMoro! Kannattaapi lukaista aina myös nuo ”lue lisää” -kohdat radan kuvauksesta, niissä on monesti lisätietoa ratojen tilanteesta, niin nytkin.\nOnko tätä rataa enää olemassakaan. Varmaan kentällä ollut rata, mutta purettu, koska kentälle rakennetaan jotain rakennuksia.\nJäi nyt kyllä pelaamatta kun ei vaan mistään mitään löytynyt. Veikkaisin, että täällä on joskus ollut rata, mutta purettu muiden rakennusten rekentamisen tieltä.


Lomahuoneisto Michalis Studio Antiparos Town GR4600.2.3 | Interhome\n"Michalis Studio", 2-huoneen yksiö, 30 m2. Mukavasti ja kauniisti sisustettu: avoin olohuone, TV (litteänäyttö). 1 kahden hengen huone, 2 vuodetta. Avoin keittiö (4 keittolevyä, uuni, kahvinkeitin), pieni ruokapöytä. Suihku/WC. Ilmastointilaite. Parveke tai terassi. Kaunis näkymä merelle ja maaseudulle. Käytettävissä: hiustenkuivaaja. Internet ( Langaton LAN [WLAN] , ilmainen). Huomioitavaa: savuton talo. 1144K132K0097500\nPieni, kaunis, mukava huoneistohotelli "Michalis Apartments", 2 kerroksinen, rakennusvuosi 1961, peruskorjattu vuonna 2008. Residenssissä 6 huoneistoa. Alueella Antiparos, 50 m meren rannalta, 50 m rannalta, tie ylitettävä. Yhteiskäytössä: kaunis terassoitu piha/puutarha kukkia. Liinavaatteiden vaihto 2 kertaa viikossa. Pyyhkeiden vaihto 2 kertaa viikossa. Huoneiston siivous 2 kertaa viikossa. Yleinen pysäköinti kadulla. Ruokakauppa, supermarket 300 m, ravintola 500 m, leipomo 300 m, kahvila 500 m, pikkukiviranta "Kaloudia" 50 m. Lähettyvillä nähtävyyksiä: Antiparos Caves 10 km, Venetian Castle of Antiparos 750 m. Huomioitavaa: auto tarpeellinen. Kuva on tyyppiesimerkki talosta.\nPieni, rauhallinen, perheystävällinen kaupunki, ,jossa 1'100 asukasta, koillisessa saarella, meren rannalla. Paikkakunnalla: supermarketti, kauppoja, elintarvikeliike, lihakauppa, leipäkauppa, posti, pankki, ravintola, baari. Lisäksi: apteekki. Nähtävyyksiä Castle of Antiparos, Antiparos Caves 10 km.\nPikkukiviranta, 260 m pitkä, matalasti laskeutuva, rantapalveluja, lapsille sopiva.\nKreikka, Kykladit, Antiparos Town\nAsiakasarvostelut - Lomahuoneisto Michalis Studio


Invisible Demons kertoo kadoneesta normaalista / Kalle Kinnunen | Image\nKalle Kinnunen: Invisible Demons on elokuva ilmastonmuutoksesta – siitä, miten normaali on kadonnut\nSe on epämiellyttävä totuus, elämää suurempi dissonanssi. Kuka muka haluaisi tätä painajaista vielä aiheeksi elokuvaan? Kalle Kinnunen käsittelee kolumnissaan Rahul Jainin elokuvaa Invisible Demons.\nMiten ihmeessä käsitellä ilmastomuutosta elokuvassa? Se on jotain, minkä voi myöntää. Kun sen myöntää, se asettaa pakotteita elämään.\nMutta se on epämiellyttävä totuus, elämää suurempi dissonanssi. Kuka muka haluaisi tätä painajaista vielä aiheeksi elokuvaan?\nIlmastomuutos on tarinana ihan muuta kuin oman sukupolveni spekuloitu lapsuudenpainajainen, ydinsota. Ydinsota oli äärimmäisen visuaalista ja etäytettävää, samoin sen aloittajat, välineet sekä kuviteltu seuraus. Siitä tehtiin elokuvia, sekä vakavia että karnevalistisia, jopa tietokonepelejä.\nLienee sinänsä sama, onko Mad Maxien maailma ydinsodan vai sen todennäköisemmän ilmastomuutoksen lopputulema. Ilmastomuutos elokuvan aiheena vaikuttaa kuitenkin niin myrkylliseltä, ettei siihen tartuta.\nEikä ihme. Kun ilmastopainajaisen päästää elämäänsä, se on taakka, kuin syöpä.\nTilanne ylittää käsityskyvyn. Siitä todistaa ihmiskunnan haluttomuus edes toimia. Syyllisiä olemme me kaikki, joka hetki. Miten tämä peili sopii valkokankaalle?\nKuolemansairauksistakin on tehty lopulta hirvittävän vähän elokuvia huomioiden, miten yleisiä ne ovat. Jo dramaturgian tasolla ilmastomuutoksen problematiikka on vielä hirvittävämpi. Kun joku kuolee sairauteen, muiden elämä jatkuu lopputekstien alkaessa.\nHyvin mahdolliselta näyttävän ilmastokatastrofin jälkeen ei ole elämää tai ainakaan yhteiskuntaa sellaisena kuin sen tunnemme.\nIlmastomuutoksen prosessointi on hankalaa samasta syystä, josta dokumentin tekeminen siitä on hankalaa. Se on jotain hidasta ja epäkonkreettista, kunnes se on konkreettista. Jos ilmastomuutos joskus välillisesti näkyy suomalaisessa arjessa, asia on helppo torjua: ei se oikeastaan ole tuota. Sää, ilmasto, mitä näitä nyt on.\nNew Delhissä tilanne on toinen. Asian voi ilmaista niin, että siellä ilma on usein sakeanaan paskaa. Saasteet ja oudot ilmiöt eivät ole ainoastaan abstrakteja kauhukuvia vaan jotain totta, pelottavaa, aavemaista ja kaunistakin. Saasteet ovat ilmassa, joen vedessä, ihmisten kasvoilla. Elämä jatkuu. Ja koska elämä jatkuu, saastutus jatkuu.\nInvisible Demonsin heti iskevää antia ovat näkymät. Mieleenpainuvinta on Jainin omakohtainen pohdiskelu.\nRahul Jain on kolmikymppinen intialainen elokuvantekijä. Hänen voimakkaan estetisoitu dokumenttinsa Invisible Demons – Tuhon merkit on kokemus, ei niinkään tietoisku tai vuodatus. Siinä on myös voimakas henkilökohtainen tasonsa. Jain ei olisi elokuvantekijä, ellei hän kuuluisi Intian hyväosaisiin. Se merkitsee, että hänen syyllisyydentuntonsa on raskas ja konkreettinen.\nKoko elokuvan, ihan tuotantonakin, on pannut alulle sama globalisaatio, joka kiihdyttää ilmastonmuutosta. Elokuvan päätuottaja on suomalainen Iikka Vehkalahti. Vehkalahti tapasi Jainin joitain vuosia sitten ja alkoi yhteistyö, jonka verkkoon kuuluvat myös Saksa ja Ranska. Rahoitus on pääasiassa Yhdysvalloista. Maailmanensi-ilta oli Cannesissa.\nAsioita ei voi erottaa toisistaan. Tapasin Jainin Cannesissa. Hän piti absurdina tilannetta, jossa hän tule glamourin ja yksityislentokoneilla kiitävien tähtien keskelle puhumaan ilmastonmuutoselokuvasta. Samalla hän tiesi, että hänen on tultava, ja se kannatti. Invisible Demonsille on varmistunut käytännössä maailmanlaajuinen levitys. Elokuvan elämä jatkuu ja levenee.\nInvisible Demons on elokuva kokonaisuudesta: ongelman muodottomuudesta ja siitä, kuinka normaali on kadonnut.\nNew Delhi on eksoottinen. Luokkaerot, kulttuuri ja sää tekevät siitä erilaisen. Vaikka elokuva voi herättää pahoinvointia, vaikutelma venyy myös eskapismiin.\nRistiriitaista aihetta voi käsitellä ristiriitaisessa elokuvassa. Ilmastomuutoksen syyt ovat New Delhissä korostuneet näkyviksi, kun savusumu leijuu ilmassa ja kipinät sinkoilevat työmailla. Rakennetaan uutta, ja hiilidioksidi leviää. Se muistuttaa, että näkymätön ongelma on kaikkialla sama.\nMaantieteellisestä etäisyydestä huolimatta ilmakehä on sama. Luonto on sama. Maapallo on sama. Ihmisen mieli on sama.\nSe, millä Jain ehkä lopulta eniten vakuuttaa, on kuitenkin asenne: hän ei ole lohduton, vaikka aihe olisi. Katsokaa, näkymättömistä demoneista – pienhiukkasista – voi tehdä näkyvän. Siitä voi alkaa muutos.\nInvisible Demons. Ohjaus: Rahul Jain.\nKalle Kinnunen on elokuvakolumnisti, joka maksaa päästökompensaatioita mutta lentää joskus edelleen.\nKatso elokuvan traileri alta tai täältä.\nKalle Kinnusen kolumni: Mika Kaurismäen Yö armahtaa ei todellakaan pyri ajankohtaisuuteen\nKalle Kinnusen kolumni: Miehet ja niiden teoriat – Tanskalainen elokuva Oikeuden metsästäjät haastaa korrektiusnormeja\nKalle Kinnusen kolumni: Satiirin jälkeinen aika


Virolainen: 736. Uhkaako päällikkötuomareiden vallankasvu tuomareiden ja tuomioistuimien riippumattomuutta?\nLähettänyt Jyrki Virolainen klo 5/31/2013\nMääräaikaisten tuomareiden nimittämistä koskeva lainsäädäntö on saanut paljon kritiikkiä osakseen, Pitääkin sen vuoksi varta vasten katsoa, millainen porukka tätä uudistusta on oikein aikoinaan valmistellut. Lainmuutos perustuu OM:n asettaman työryhmän mietintöön (OM 5/2010). Porukan kokoonpano oli seuraavanlainen:\nTyöryhmän puheenjohtajaksi nimettiin presidentti Mikko Könkkölä (Vaasan hovioikeus, nyttemmin Helsingin hovioikeus) ja varapuheenjohtajaksi ylituomari Hannu Renvall (Turun hallinto-oikeus) sekä jäseniksi hovioikeudenlaamanni Pauli Viitanen (Helsingin hovioikeus), hovioikeudenneuvos Marianne Wagner-Prenner (Rovaniemen hovioikeus), kansliapäällikkö Anne Hallavainio (Kouvolan hovioikeus), laamanni Juhani Hirvonen (Forssa-Loimaan käräjäoikeus, nyttemmin Kanta-Hämeen käräjäoikeus), hallintopäällikkö Markku Ratilainen (Tampereen käräjäoikeus, nyttemmin Pirkanmaan käräjäoikeus), ylituomari Heikki Jukarainen (Hämeenlinnan hallinto-oikeus), hallinto-oikeustuomari, nyttemmin ma. ylituomari ja sittem vielä KHO:n jäsen Tuomas Lehtonen (Kouvolan hallinto-oikeus), hallintopäällikkö, nyttemmin hallinto-oikeustuomari Päivi Toivanen (Kuopion hallinto-oikeus), käräjätuomari Anna-Mari Porkka- la-Hietala (Suomen tuomariliitto r.y) sekä puheenjohtaja Tuija Heino (Oikeushallinnon Hen- kilökunta OHK r.y.) samoin kuin hallitusneuvos Heikki Liljeroos (oikeusministeriö) ja lain- säädäntöneuvos Maarit Leppänen (oikeusministeriö). Työryhmän työhön on asiantuntijana osallistunut myös laamanni Erkki Hämäläinen (Varsinais-Suomen käräjäoikeus). Työryhmän sihteeri on ollut yliassistentti Mikko Vuorenpää (Turun yliopisto).\nEttei vain myös tämä tyryhmä olisi toiminut puheenjohtajansa "valvonnan" alaisena...\nNo, työryhmälle oli asetettu myös erillinen ohjausryhmä, jossa puheennohtaja nuijaa heilutteli OM:n kansliapäällikö Tiina Astola ja jossa istuivat jäseninä KKO:n presidentti Pauliine Koskelo ja KHOn presidentti Pekka Hallberg, työryhmän puheenjohtajat Mikko Könkkölä ja Hannu renvall sekä OM:sta vielä ylijohtaja Kari Kiesiläinen.\nJa tuollainen blogissa selostettu ja käytännössä kritisoitu muutos siis saatiin mainitulla porukalla aikaiseksi!\nMikko Könkkölän johtama työryhmä, joka on aloittanut työnsä jo vuoden 2008 lopulla, jatkaa edelleen sinnikkäästi kohtia uusia ja uljaita saavutuksia. Nyt pohditaan kaikkien tuomioistuinten organisaatioita ja mitä moninaisimpien niihin liittyvien asioiden uudistamista.\nTyöryhmän kokoonpano on kokenut pikku muutoksia, kas tässä sen nykyinen kokoonpano:\nPuheenjohtaja: Presidentti Mikko Könkkölä, Helsingin hovioikeus\nVarapuheenjohtaja: Ylituomari Hannu Renvall, Turun hallinto-oikeus\nHallitusneuvos Ahti Penttinen, Oikeusministeriö, oikeushallinto-osasto\nHallitusneuvos Anne Hallavainio, Oikeusministeriö, oikeushallinto-osasto\nLainsäädäntöneuvos Arja Manner, Oikeusministeriö, lainvalmisteluosasto\nHovioikeudenneuvos Marianne Wagner-Prenner, Rovaniemen hovioikeus\nLaamanni Juhani Hirvonen, Kanta-Hämeen käräjäoikeus\nHallintopäällikkö Markku Ratilainen, Pirkanmaan käräjäoikeus\nProfessori Matti Niemivuo, Lapin yliopisto\nHovioikeudenneuvos Pekka Pärnänen, Suomen tuomariliitto ry\nOikeussihteeri Samuli Sillanpää, korkein oikeus ja\nYlitarkastaja Jennimari Huovinen, oikeusministeriö.\nMukaan on saatu nyt sitten myös yksi profeeesori, hänikn - tietenkin - aikaisemmin erittäin kauan OM:n lainsäädäntöneuvoksen ja -johtajan hommissa uurastanut Matti Niemivuo, joka edustaa hallinto-oikeutta.\nTyöryhmä on vuonna 2012 julkaisemansa väliraportin mukaan päättänyt perustaa erityisen "työjaoston", johon kuuluvat Könkkölä, Renvall, Esko ja Hallavainio sekä työryhmän sihteerit.\nHm, "työryhmän työjaosto"? Veikkaisinpa, että se on juuri tämä "työjaosto", joka päättää asioista ja mitinnön sisällöstä, muulle isolle lössille jääneekin sitten lähinnä vain nyökyttelijän rooli koko hommassa.\nIlmanko työryhmän väliraportissa iloitaankin, että työryhmän työn on edistynyt "erinomaisen hyvin".\nPelolla jäämme siis odottelemaan, mitä työtyhmä työjaostoineen mahtaa seuraavaksi saada aikaan!\nNyt blogisti otti esille todella merkityksellisen aiheen. On pelättävissä, että nykyinen järjestelmä syövyttää hiitaasti koko tuomarikunnan henkisen itsenäisyyden: kun joutuu nuorena vuosikaudet olemaan riippuvainen yhden ihmisen mielisuosiosta henkinen selkäranka taipuu tavalla, josta se ei välttämättä oikene loppuvirkauralla.\nJos tähän sitten yhdistetään oikeusministeriön säännöllisesti järjestämät päälikkötuomarien kokoukset on luotu ohjauskoneisto, jolla "isännän ääni" kuuluu rivituomariin saakka.\nAlustavasti on syytä kommentoida blogikirjoitusta, muttei sen kuvitusta, seuraavasti: Helsingin hovioikeuden presidentillä on nykylain valossa mahdollisuus merkittävästi edistää/käytännössä valita 1/3 osa tulevista tuomareista viskaaliottojen ja määräaikaisten hovioikewuden jäsenten nimittämisvallan keskittymisen vuoksi. Ko. hovioikeuden esittelijät ja asessorin viran hoitajat asessorin viran hoitajat ovat määräaikaisia: 1 asessori on virassaan, muut määräaikaisia. Vakituisia viskaaleita hoitaa tehtäväänsä kuusi tai seitsemän. Muuta vakituiset viskaalit ovat määräaikaisia käräjätuomareita tai korkeimmassa oikeudessa ja odottamassa tuomarinnimitystä, joissa hovioikeuden presidenttinsä "johdolla" tekemä lausunto on usein ratkaiseva. kesäkuun alusta ko. hovioikeudessa on 17 määräaikaista jäsentä. Lisäksi osa vakituisista alemman palkkausluokan neuvoksista hoitaa preisdentin määräyksellä ylemmän palkkaluokan virkaa. Yhden päällikkötuomarin päätäntävallassa niin suuri osa ko. hovioikeuden lainkäyttäjien virkasuhteista, että pitäisikin tarkastella myös koko tuomioistuimen riippumattomuutta eikä vain tuomarin riippumattomuutta.\nMinusta tuntuu, että monet päällikkötuomareiden valtaa vastustavat toisaalta kuitenkin kannattavat vahvaa tuomioistuinkeskusvirastoa. Kumpi näistä huonosti toimiessaan muodostaa suuremman vaaran lainkäytön riippumattomuudelle?\nOn siinä Könkkölän Mikolla nimitysvaltaa kerrassaan! Huh, huh! On siinä kaveri haalinut itselleen liki kaiken nimitysvallan itse ja omakätisesti valmistelemillaan säädösehdotuksilla!\nToki hallinto on keventynyt, kun noista kaikista nimitysasioista, jotka oli aiemmin käsiteltävä täysistunnossa tai ainakin hallintojaostossa, ei tarvitse nyt rähistä ja äänestää kaikkien eripuraisten neuvosten kanssa.\nKun käräjäoikeuksissa ma. tuomareiden yms. sijaisuuksia koskevat nimitysasiat eivät tule enää hovioikeuden riesaksi, vaan ne ratkaistaan käräjäoikeudessa, on hovioikeuden hallinto myös tämän osalta tuntuvasti keventynyt.\nTuomarit kirjoittavat itseään koskevia lakeja, katso aiheesta\nTuossa jutussa syyttävä sormi osoittaa - kuinkas muuten - nimenomaan Mikko Könkkölään.\nKKO on eväänyt syyttäjän valituslupahakemuksen Jyrki Järvilehtoa koskevassa veneilyjutussa. Kaikki tiedotusvälineet laidasta laitaan ovat tänään otsikoineet KKO:n päätöksen tyyliin "Järvilehto on syytön - KKO ei myöntänyt valituslupaa".\nEivätkö tiedotusvälineet ja niiden rikostoimittajat todellakaan tiedä, että rikoksesta epäilty ja syytetty on aina syytön, ennen kuin hänet on lainvoimaisella päätöksellä julistettu syylliseksi rikokseen? Järvilehtoa ei ole tuomittu missään vaiheessa lainvoimaisella tuomiolla ko. rikoksesta. Päin vastoin Turun HO hylkäsi viime marraskuussa häntä vastaan ajetun syytteen.\nEi Järvilehto ole syytön, vaan hän on syyllinen siihen, että luovutti veneen kännissä olleelle kuskille.\nEdellä mainitussa Yle uutisten jutussa, johon anonyymi viittasi, Pauliine Koskelo kertoi puoltaneensa päällikkötuomareiden nimitysvallan kasvattamista sillä, että aiemmin hovioikeuksien täysituntojen päätökset määräaikaisissa tuomarinimityksissä olivat "vähän sisäänpäin lämpiäviä", eli nimitykset kohdistuivat järjestään hovioikeuden tai käräjäoikeuden palveluksessa jo oleviin lakimiehiin. Ideana oli siis se, päälliköt voisivat valita esim. hovioikeuksiin aiempaa enemmän tuomareita tuomioistuimen ulkopuolelta, esimerkiksi asianajaja.\nMutta mistä Koskelo tietää, että ko. muutos johtaisi hänen toivomaansa muutoksen tuomareiden rekrytoinnissa? Olisiko esim. Mikko Könnkkölä epävirallisesti näin luvannut tai kertonut? Joissakin tapaukissa eli jossakin muussa kuin Hgin hovoikeudessa päällikkötuomarin vallankasvu voi johtaa aivan toisenlaiseen lopputulokseen mitä Koskelo toivoisi.\nOnko muutos johtanut siihen, että päällikötuomarit rekrytoivat entistä enemmän tuomareita "talon ulkopuolelta"? Ehkä joillakin lukijoilla on tästä tietoa tai kokemuksia? Vakinaisia tuomareita nimitetään kuitenkin edelleen hyvin vähän tuomioistuimien ulkopuolelta. Jokunen asianajaja, yleinen oikeusavustaja ja syyttäjä on voitu nimittää -yht. noin kymmenkunta nimitystä tuomioistuinten ulkopuolelta 3-4 vuoden aikana - mutta siihen se sitten on taitanut kyllä jäädä.\nKyllä Järvilehto on syytön myös anonyymin mainitsemaan rikokseen. Eihän häntä edes ole syytetty mainitusta rikoksesta eikä voida enää myöskään syyttää.\nSyyttäjä oli oikeassa siinä, että Järvilehdon tapauksessa olisi ollut aivan hyvin ainesta valitusluvan myöntämiseksi ennakkopäätösperusteella. Näytön arvioinnista olisi saatu tapauksesta hyvä ennakkopäätös. Varmasti yhtä hyvä ja tarpeellinen kuin ns. Kolkonjärven murhajutussa (KKO 2013:27), jota koskevaa KKO:n ratkaisua olen kommentoinut blogijutussa 718/15.4.-13.\nKolkonjärven juttu ja Järvilehdon juttu muistuttavat kovasti toisiaan sikäli, että molemmissa tapauksissa hovioikeus oli eri kannalla kuin käräjäoikeus. Lisäksi molemmissa tapauksissa hovioikeudessa oli äänestys 2-1! Kolkonjärven jutussa vain syytetty tuomittiin hovioikeudessa, kun taas JJ:n tapauksessa hovioikeus hylkäsi syytteen.\nMutta ehkäpä KKO:ssa on olemassa jonkinlainen suullisten käsittelyjen ja mainitunlaisten näyttökysymysten käsittelyn epävirallinen kiintiö, jota ei voida ylittää - onhan kesäkin juuri tulossa!\nNiin, suvi on taas tullut ja Jomalvikin kanavassa ajellaan pää pystyssä vapaina miehinä!\nKKO ei itse asiassa edes tutkinut kysymystä Järvilehdon syyllisyydestä. Se olisi edellyttänyt valitusluvan myöntämistä, mutta sitä ei myönnetty. KKO tutki ainoastaan valitusluvan myöntämisen edellytykset, joihin ei kuulu sen tutkiminen, onko hovioikeuden tuomio oikea tai väärä.\nVoisiko blogisti kirjoittaa mahdollisuudesta hakea ennakkopäätösperusteella valituslupaa suoraan käräjäoikeuden päätöksestä? Onko menettely käytännössä toimiva?\nKaikestahan sitä voisi kirjoittaa...\nLain mukaan hovoikeuden velvollisuutena on valvoa hovioikeuspiirin käräjäoikeuksien toimintaa. Valvontamahdollisuudet tietenkin heikkenevät, kun käräjäoikeudet saavat nykyisin itse päätää ma. tuomareiden valinnasta ihan omin päin.\nMinkä ihmeen vuoksi syyttäjä ei alunperin ajanut Lehtoa vastaan toissijaisesti syytettä vesikulkuneuvon luovuttamisesta juopuneelle, kun jo yleisen elämänkokemuksen perusteella on selvää, että Lehto joko itse ohjasi venettään kännispäissään tai ainakin luovutti sen päihtyneelle? Riidatontahan asiassa on, että vene oli Lehdon omistuksessa ja sekä Lehto että menehtynyt oli veneen päällä päihtyneenä onnettomuuden sattuessa.\nSyyttäjän olisi alunperin pitänyt ottaa huomioon ne bis in idem -problematiikka tämän kaltaisen lopputuloksen varalta.\nVaikka Lehto onkin oikeudellisesti syytön onnettomuuteen ja kaverinsa kuolemaan, hän itse tosiasiallisesti aiheutti sen toimillaan. Tunarit!\nTuota asiaa voidaan kyllä ihmetellä. Mutta ehkäpä syyttäjä oli niin varma ensisijaisen syytteensä läpimenosta, ettei hän katsonut tarpeelliseksi esittää toissijaista ja vaihtoehtoista syytettä. Tai sitten syyttäjä on arvellut, että ensisijaisen syytteen läpimeno saattaa näyttää jo alun perin epävarmalta, jos sen ohessa esitetään vaihtoehtoinen syyte luovuttamisesta?\nVäite suosikkijärjestelmän syntymisestä kun päällikkötuomarit saavat nimitysvaltaa tarkoittaa siis sitä, että päällikkötuomareiksi on päätynyt moraaliselta tasoltaan arveluttavia henkilöitä. Onko tälle väitteelle perää? Koskelo oli oikeassa siinä, että aiempi kollegiaalinen päätöksentekomenettely johti omien suosimiseen ja virkaikäjärjestyksessä nimittämiseen. Uudistus kait tavoitteli sitä, että valistuneet päällköt rekrytoivat määräaikaisia jäseniä myös oman esittelijäkunnan ulkopuolelta. Eli tarvittaessa krittiikki pitää kohdentaa päälliköiden valintajärjestelmään ja päälliköiden menettelyyn, eikä heille annettuun valtaan. Onko havaintoja siitä, että määräaikaisiksi tuomareiksi olisi valittu kelvottomia henkilöitä? Kelvottomia esittelijöitä on saattanut jäädä nimittämättä, mihin vanha järjestelmä ei pystynyt. Miten saadaan tuomarinuralta pois henkilö, joka ei tuomariksi kykene eikä hänelle koskaan voida antaa vakituista virkaa?\nJärvilehdon jutussa jäi käsittääkseni selvittämättä, oliko Järvilehto kuljettanut venettä vai ei. Siihen perustuva syyte joka tapauksessa hylättiin. Koska kuljettaja jäi epäselväksi, ei ratkaisussa ole kaiketi otettu kantaa myöskään sen suhteen, onko matkustaja kuljettanut. Molemmat vaihtoehdot ovat olleet mahdollisia. Jos Järvilehtoa olisi syytetty veneen luovuttamisesta, eikö tuon syytteen menestyminen olisi edellyttänyt selvitystä siitä, että matkustaja olisi toiminut kuljettajana?\nKKO:n olisi suonut myöntävän valitusluvan. Ensinnäkin, juttu herätti mediassa suurta mielenkiintoa. Toiseksi, mikä oli käräjäoikeuden kokoonpano? Hovihan hylkäsi syytteet äänin 2-1. Jos käräjäoikeus ratkaisi jutun normaalissa lautamieskokoonpanossa, tarkoittaisi tämä sitä, että asiaa kahdessa tuomioistuimessa käsitelleistä ammattituomareista kaksi olisi ollut syytteen hyväksymisen kannalla ja kaksi syytteen hylkäämisen kannalla. Tämä sillä varauksella, että käräjäoikeus ei päätynyt syytteet hyväksyvään ratkaisuunsa lautamiesten äänestäessä puheenjohtajan nurin. Jos käräjäoikeuden kokoonpanossa on ollut enemmän kuin yksi ammattituomari, olisi tilanne se, että tähän mennessä juttua vatvoneista ammattituomareista enemmistö olisi hyväksynyt syytteet. Valituslupa olisi ollut paikallaan.\nAnonyymi kirjoittaa: "Väite suosikkijärjestelmän syntymisestä kun päällikkötuomarit saavat nimitysvaltaa tarkoittaa siis sitä, että päällikkötuomareiksi on päätynyt moraaliselta tasoltaan arveluttavia henkilöitä. Onko tälle väitteelle perää?"\nMutta eiköhän vanha sanonta "valta turmelee" pidä edelleen paikkaansa. Kyllä historiassa monet itsevaltiaat ovat olleet alkuaan hyvinkin sivistyneitä henkilöitä. Jostakin syystä avoin demokratia yleensäkin tuottaa parempia tulokisa kuin itsevaltius\nTaas menevät munat ja kanat sekaisin. Päällikkötuomarit nimittävät sekä talon ulkopuolelta uudet esittelijät että esittelijät virkoihin ja tuomarin määräaikaisuuksiin.\nTosiasiassa esittelijäkunnan työkokemus ennen tuomariuraa on etenkin nykyään tiuhan henkilövaihtuvuuden vuoksi hyvin kirjava. Ja ei - valitsemisvalta ei ollut mitenkään riippuvainen edellisestä lainmuutoksesta, vaikka aikaisemmet presidentit ainakin Helsingin hovioikeudessa olivat delegoineet uusien viskaalien valinnan nimitysvaliokunnalle, joka haastatteli hakijat ja esitteli valintansa etusijajärjestyksessä johtoryhmälle.\nEli nimitys saattaa ulospäin näyttää tulevaisuudessa ns tuomioistuimen sisältä tulleelta nimitykseltä, vaikka työkokemus tuomioistuimessa olisi vielä varsin vaatimaton verrattuna muulla alalla saatuun kokemukseen (esim. 6 v asianajajana). Määräaikaisiin lyhyisiin tuomaripätkiin, joihin päällikkötuomari nimittää ei edelleenkään ole (ymmärrettävistä syistä) juurikaan tuomioistuinlaitoksen ulkopuolisia hakijoita. Harvan työnantaja on niin ymmärtäväinen, että antaa esim. puolen vuoden virkavapaan noin vain, vieläpä sillä oletuksella, että jos kaikki menee hyvin kyseinen ihminen ei enää palaa vanhan työnantajansa luo ja harva haluaa jättäytyä määräaikaisuusputkeen, kun työkokemusta on jo noin 10 vuotta tai enemmänkin.\nTuomarinvirkaan nimitysesitykset tekee tuomarinvalintalautakunta, joka poikkeaa suhteellisen usein saamistaan esityksistä, tässäkin vain hakijakunnan rajoissa tosin. En usko, että kukaan palstaa seuraava on kuitenkaan sitä mieltä, että kuka tahansa muualla uransa tehnyt hakija tulisi lähtökohtaisesti asettaa etusijalle tuomarinvirkaan "monipuolisuden" nimissä.\nToisin sanoen vallan keskittämiselle esitetyt perustelut ovat näennäisiä, mutta sen aiheuttamat ongelmat todellisia. Suosikit meritoituvat lyhyillä pätkillä ja luottamustehtävissä ja tulevaisuudessa viranjaossa heidän ohittamisensa onkin työtään rehellisesti ja riippumattomana (suosikkijärjestelmän ulkopuolella) puurtaneelle täysin mahdotonta.\nKyllähän määräaikainen "kelvoton" esittelijä tai tuomari voidaan irtisanoa työsopimuslain mukaisin perustein, niin kuin kakki muutkin. Ja historia tuntee lukuisia tapauksia, joissa määräyksiä vain ei ole jatkettu. Ja sama toimintatapa jatkuu. Eli tässä asiassa ei ole tapahtunut mitään uutta auringon alla.\n"Mutta mihin tässä hötäkässä on unohtunut tuomioistuinten riippumattomuudesta huolehtiminen ja tuomioistuimen työskentelyilmapiirin turvaaminen? Entä ihmisten oikeusturva, jonka pitäisi olla kaiken a ja o myös tuomareita virkoihin nimitettäessä? Eikö lainmuutosta valmistaessa todella ymmärretty tai kerrottu, että päällikkötuomarille isossa tuomioistuimessa keskitetty nimitysvalta voi vaikuttaa myös yksittäisten oikeusjuttujen ratkaisemiseen?"\nNyt blogisti osui kirjoituksessaan oikeaan. Oikeusministeriön pikku hiljaa hivuttamalla toteuttama päällikkövallan kasvattaminen on johtanut salakavalasti vallan keskittymään, joka vaarantaa kansalaisten oikeusturvan vakavalla tavalla. Diktaattorimainen vallankäyttö soveltuu erityisen huonosti riippumattomien tuomareiden ja esittelijöiden johtamiseen ja aiheuttaa pahimmillaan huonoa työskentelyilmapiiriä ja siten heikkoa lainkäyntön tasoa ja erityisesti tuomioistuinlaitoksen henkilöstön valikoitumista ylipäällikön mieltymysten mukaan. Tuomioistuinlaitoksen henkilöstön käytännössä eläkeikään asti jatkuva viranhakuprosessi lausuntovaiheineen on omiaan pitämään lakimiehet tuomioistuimissa nöyrinä - mikä ei ole tuomarille soveltuva ominaisuus.\nBlogissa ja Krogeruksen kirjoituksessa mainitut vallan väärinkäytön ongelmat ovat arkipäivää tuomioistuinlaitoksessa. Mm. määräaikaisiin virkoihin valittaessa, lausuntoja laadittaessa, virkoihin nimitettäessä, virkavapauksia myönnettäessä päällikön on valtansa turvin mahdollista täysin mielivaltaisesti valita omia suosikkejaan sopiville paikoille - tätä valtaa käytetään todellisuudessa sumeilematta jopa siinä määrin, että lainkäyttöhenkilökuntaa epäilyttää poiketa kokoonpanossa lainkäyttöratkaisuissaan päällikön kannasta taikka puuttua ongelmiin työyhteisössä.\nIsä aurinkoinen palkitsee ja rankaisee. Ongelma onkin,ettei asiasta uskalleta puhua.\n"Krogerus puhuu asiaa, vaikka käytännössä ongelmia ei yleensä esiinny - niistä ei ainakaan paljon puhuta, eikö rohjeta puhua?" Blogisti osuu arkaan paikkaan. Kukahan näistä sitten puhuisi? Ne, jotka jo muutenkin on leimattu "hankaliksi" tai "kyvyttömiksi" tms nostettuaan talojen sisällä ongelmia esiin (uransa kustannuksella) vaiko ne, jotka hyötyvät tästä suosikkijärjestelmästä?\nNähtiinhän se, ettei tämä tunnu ketään kiinnostavan, kun edes YLEn uutisointi ei herätellyt ketään kyselemään riippumattomuudesta. Turha odottaa aurinkokuninkaan suosikkeja julkisuuteen kertomaan, että ovat pelon vuoksi jättäneet äänestämättä asiassa x...\nTuomioneuvottelut ovat sitä paitsi salaisia...


Kamera tallensi lapsuuden tärkeät paikat – Ensinäytössä Antti Aution Kivi-video - Soundi.fi\nSoundi » Uutiset » Kamera tallensi lapsuuden tärkeät paikat – Ensinäytössä Antti Aution Kivi-video\nKamera tallensi lapsuuden tärkeät paikat – Ensinäytössä Antti Aution Kivi-video\nKuvaa Mikko Meriläinen 2.3.2017\nYstävänpäivänä hienon debyyttialbumin Minä tuon mukanani sateet julkaissut Antti Autio juhlistaa pitkäsoittoaan ensi lauantaina Helsingin Korjaamolla levynjulkaisukeikalla. Sitä ennen maailmaan putkahti kuitenkin uusi video albumilta löytyvään Kivi-kappaleeseen.\n– Kivi-video on kuvattu muutamassa minulle ja siskolleni tärkeässä lapsuutemme paikassa, Autio kertoo. – Itselleni tämä kyseinen video on tuntunut siltä kuin kävelisi oman mieleni sisään, niin tuttuja jotkut kohdat ovat. Lähestyimme videota tällä kertaa paikka edellä ja mietimme, mikä kappale sopisi kyseiseen paikkaan. Lopulta päädyimme kyseiseen Kivi-biisiin.\nVideon on kuvannut Antin sisko Vilja Autiokyrö, joka on aiemminkin ohjannut veljensä videoita.\n– Pienen yhteisen suunnittelun jälkeen Vilja yhdessä kuvaustiiminsä kanssa teki taas kerran upean videon. Itse kävin näissä kuvauksissa lähinnä vain käymässä kuvissa, joissa olin mukana. Olen ollut otettu siitä, että työskentely Viljan kanssa on ollut niin helppoa. Tietenkin yhteinen historiamme luo kehyksen, jossa ei kauheasti tarvitse selitellä mitään.\nKatso video alta ja tutustu sen jälkeen albumiin vaikkapa Spotifyssa.\nVideon ovat tehneet:\nOhjaus/Leikkaus: Vilja Autiokyrö\nKuvaus/värimäärittely: Perttu Inkilä\nKuvaajan assistentti: Mikko Reijo\nEfektit: Antti Kyrö


Turun Torikokous: syyskuuta 2011\nYhteisvoimin kansainvälisen muutoksen puolesta 15. lokakuuta\nKaikkialla maailmassa kansalaiset lähtevät kaduille lokakuun 15. päivänä ilmaistakseen suuttumuksensa sen johdosta, miten poliitikkojen ja suuryhtiöiden liitto tuhoaa oikeuksiamme. Democracia real YA! (Todellista demokratiaa HETI!) kutsuu sinua osallistumaan tähän rauhanomaiseen protestiin yhtymällä toimintakutsuumme tai kehottamalla muuhun toimintaan tuona päivänä. Meidän on aika kohottaa äänemme. Tulevaisuutemme on uhattuna, mutta mikään ei voi pysäyttää miljoonien ihmisten voimaa, kun he liittyvät yhteen saman päämäärän puolesta.\nDemocracia real YA! on liike, joka syntyi koordinoimaan Espanjassa erilaisia kansalaisliikkeen ryhmiä. Tunnuksella "Emme ole tavaraa poliitikkojen ja pankkiirien käsissä" tuhannet ihmiset lähtivät liikkeelle 15.5. vaatimaan osallistuvampaa demokratiaa, torjumaan Espanjan poliittisen järjestelmän korruptiota ja ilmaisemaan vastarintaa meihin kohdistetuille säästötoimille. Tuon ensimmäisen mielenosoituksen menestyksestä seurasi useiden kansalaisliikkeiden synty. Telttakyliä pystytettiin koko maassa kaupunkien keskusaukioille, kuten Kairon Tahrir-aukion ensimmäisessä miehityksessä. Telttakylät synnyttivät kansankokouksia, joissa ihmiset muotoilevat päämääräänsä osallistuvan, hierarkioista vapaan päätöksenteon aikana. Toukokuun 15. päivän liike laajeni pian Espanjan ulkopuolelle ja innoitti toimintaa lukuisissa kaupungeissa ympäri maailman, mukaan lukien eurosopimuksen vastainen joukkomielenosoitus kesäkuun 19. päivänä.\nLähettänyt JuhaniH klo 12.00 2 kommenttia:\nTunnisteet: Toimintakutsu, Vetoomus


Kisaamista Ylikiimingissä, Keminmaalla ja Joensuussa | Saara Loukkola\nSaara Loukkola > Kilpailut > Kisaamista Ylikiimingissä, Keminmaalla ja Joensuussa\nViikko sitten viikonloppuna kisattiin Ylikiimingissä ja Keminmaalla.\nYlikiimingin 10km kisasta lähdin Peetun kanssa tavoittelemaan sille kolmatta ja viimeistä vetosertitulosta. Keli oli hyvä, pakkasta noin -7 astetta ja sukset olivat erinomaisen liukkaat. Peetun kanssa saatiin startata hyvältä lähtöpaikalta ja pikku-Peetu juoksi yhden elämänsä suorituksista, jolla sijoituimme kolmansiksi vain 4 sekuntia ykkössijaan ja sekunnin verran kakkossijaan. Peetu kun ei ole varsinainen vetokoira ja antaa kokonsakin puolesta niin paljon tasoitusta muille, niin olin aivan todella yllättynyt tästä tuloksesta! Tavoitteena oli olla jäämättä kärkeen siis sitä vetosertiin vaadittavaa kymmentä prosenttia, niin ylittihän tämä odotukset täysin. Omakin hiihto oli todella hyvä, sain pidettyä tasaisen kovan vauhdin alusta loppuun. Nyt Peetu on siis saavuttanut kaikki kolme vetosertiä ja vetovalion arvo on enää kiinni käyttäytymiskokeen läpäisemisestä, mitä yritämme ensi kesänä!\nKeminmaalla oli Areksen ensidebyytti kisaladuilla SM-kisojen esikisoissa, eli siis täysin samoilla reiteillä kuin maaliskuun ensimmäisenä viikonloppuna kisataan SM-mitaleista. Myös sunnuntaipäivänä keli oli ihan hyvä, joskin melko kylmä -10 ja tuuli. Sukset toimi loistavasti myös tässä kisassa. Jännitin kisaa ennakkoon aika paljon, kun Ares on tosiaan niin nuori vasta, eikä sillä vielä tietysti ole sellasiat varmuutta kuin kokeneilla kisakoirilla. Poika suoriutui kisasta kuitenkin enemmän kuin kunnialla – 10km tasaista hyvää juoksua ja yksi erinomainen ohituskin! Kierrokselle ja maaliin kääntyminen risteyksessä meinasi olla hieman hankalaa, mutta siitä selvittiin vain muutamilla menetetyillä sekunneilla. Kolmanteen sijaan ja aikaan 23.41 saa tuolla radalla olla tyytyväinen.\nJoensuusta lähdettiin lauantaina hakemaan Arekselle hyvää kisakokemusta 5km radalla. Sellainen saatiinkin, upeassa aurinkoissa -10 asteen pakkasessa hyväkuntoisilla laduilla Ares juoksi todella varman suorituksen, vaikka rata oli sille vieras ja startattiin baanalle kisan ensimmäisinä. 5km sujui aikaan 10.39 ja myös miehet jäivät meidän taakse.\nEnsi viikonloppuna kisataan Imatralla, lauantaina Areksen kanssa 10km kisa ja sunnuntaina Peetun kanssa 5km. Siitä viikon päästä onkin vuorossa jo SM-kisat.\nKuva: Mari Moisala\nArtikkelikuva: Jari Hiltunen


Pastanjauhantaa: Sadonkorjaajien blogimiitti\nEilen pidettiin pitkästä aikaa ruokabloggaajien miitti Oulussa. Osanottajat saapuivat paikalle viimeaikaisista lentsuista ja raskaista työputkista huolimatta, ja hyvä niin, sillä olipahan taas mukava ilta.Oulun ruokablogiporukasta paikalla oli iltaa emännöinyt Virpi Peruspöperölästä, Oulun oma Thomas Keller eli Pekka Diplomi-insinöörin keittiöstä, Potti-Hannele Kokeista ja poteista sekä uutena tuttavuutena Kokkeillaan-blogin Kotiharmi, joka osoittautuikin kerrassaan hulvattomaksi tyypiksi.Ja se ruoka, aijaijai. Minä tulin tarjolle asetellut ruuat nähtyäni ihan kamalan nälkäiseksi ja iskin saman tien Virpin ryppypottujen, ihan mahtavan mojokastikkeen, seesami-valkosipulidipin sekä lihapullien kimppuun. Ja toki maistelin myös sekä sieni- että savuporoleipiä.Hannele oli kokannut sadonkorjuuhenkistä ruokaa oman maansa punajuurista. Ruoka oli aseteltu jälleen kerran kauniisti esille (ks. ylin kuva), ja maku oli vielä ulkonäköäkin parempi. Tuoreen punajuuren maukkaus oli saatu säilymään lopputuloksessa tosissaan hyvin, uunituksen ja marinoinnin jälkeenkin.Olin haaveillut sopivasti viimeiset pari päivää punajuuren ja sinihomejuuston yhdistämisestä, joten makumaailma oli oikeinkin tervetullut. Etenkin kun ruoka saattoi sisältää myös pähkinää.Samaten olin haaveillut aiemmin tällä viikolla vuohenjuuston sekä jonkin makean elementin yhdistämisestä (taidan haaveilla erilaisista aterioista aika usein), ja Kotiharmi oli kokannut kaikeksi onneksi makoisia punasipuli-vuohenjuustoleipäsiä.Lisäksi Kotiharmin keittiössä oli valmistunut makaronitonta italiansalaattia, joka toden totta maistuu itse tehtynä tuhat kertaa paremmalta kuin se kaupan muovipurkkiin pakattu einesversio (kannattaa kokkeilla).Oulun blogimiitteihin olennaisesti kuuluva blogiton kulinaristipariskunta oli ahkeroinut Thomas Keller -hengessä viiriäisenmunien kimpussa. Niitä en ehkä ollut ennen maistanutkaan, ainakaan uppomunamuodossa. Ja kun samaan lusikalliseen yhdistyi vielä voita ja pekonia, niin olihan lopputulos ihan hillittömän makoisa.(Pihistin insinöörikeittiöstä munaohjeen linkin: eli tässä tulee.)Omasta muonastani voisin kertoa reseptin kera myöhemmin tarkemmin, mutta paljastettakoon, että kyseessä oli keitetty pastarulla. Aika jännittävä kokeilu, joka onnistui loppujen lopuksi oletettua paremmin.Esijälkiruokana söimme Pekan liekittämää Camembert-juustoa, johon oli oivallista dippailla lohkoiksi leikattua uuden sadon omenaa.Olin juuston jälkeen jo ihan ähkyssä, mutta ainahan sitä nyt paria jälkiruokaa jaksaa siitä huolimatta. Pekka vastasi tuttuun tapaan myös illan jäätelöannista (taivaallista calvadosjätskiä sekä karamellisoitua omenaa), ja Virpi loisti niin ikään jälleen kerran appelsiinia sekä valkosuklaata sisältävällä vaahtojälkkärillään. Uskomattoman hyvää.Tuollaisessa seurassa ja tuollaisten ruokien äärellä tuntee kyllä itsensä aika etuoikeutetuksi. Kiitos kaikille blogiystäville, jälleen kerran.Oulun pikkujoulumiitinkin ajankohta ehdittiin jo lyödä lukkoon: eli lauantaina 19. marraskuuta pääsee tapaamaan tuota porukkaa seuraavan kerran.\nAt 25/9/11 23:31,\nTätä postausta on odotettu. Oi NOM, oi Kateus! Oisinpa saanut olla mukana... Mutta nyt ruoanlaittoinpiksen palauduttua (luetaan: hieman viimeaikaista enemmän lepoa) taidan käydä valintanne läpi ja kokata ajan kanssa kinostavin osin. ;pPikkuenkeli\nAt 25/9/11 23:39,\nKiitos teille! <3 Nämä illat ovat kyllä aivan parasta terapiaa tympeistä työviikoista tai vaikka niistä flunssista toipumiseen.P.S. Teidän silikoniset nauhajutut, joilla pastapötkylä oli sidottu, unohtuivat tänne.\nAt 25/9/11 23:51,\nPikkuenkeli: Suosittelen! Oli sen verran makoisia juttuja taas tarjolla, että itsekin kokkailen näitä takuulla moneen kertaan tulevina kuukausina.Virpi: Mainiota, ettei kukaan heittänyt luikeroita epähuomiossa menemään. Voit hyvin pitää piuhat itselläsi seuraavaan kertaan saakka (ja vaikka pitempäänkin).\nAt 25/9/11 23:57,\nVirpikin oli näköjään saanut oman raporttinsa valmiiksi (vähänkö ollaan ahkeria kaikki!), eli täältä löytyy ohjetta mm. seesam-valkosipulidippiin sekä valkosuklaa-tuorejuustovaahtoon.\nAt 26/9/11 05:23,\nTuli nälkä kun katto noita kuvia..\nAt 26/9/11 08:07,\nLupaan, että yritän pitää luikeroista hyvää huolta :)\nAt 26/9/11 08:51,\nKesätyö: Kieltämättä noista voisi kasata jonkinlaisen annoksen vaikka saman tien.Virpi: Meidän luikeromme ovat tottuneet siihen, että niille jutellaan aamuin illoin. Että muistat sitten. :DEi vaan. Ei niitä ihan kamalan usein tule käytettyä, joten hyvin voit pitää niitä hoivissasi. Meilläkin on helmikuulta yksi pieni metallinen vuoka, jota pitäisi muistaa kaupitella joskus jollekin...\nAt 26/9/11 09:02,\nNälkä!Voisin syödä vaikka näin aamikseksi calvadosjätkiä ja pastarullaa. Ja uppomunia pekonilla, tietysti. Lounaalla sitten loput. Lystiä oli, Ministeri kiittää :)\nAt 26/9/11 09:07,\nKyllä teidän siellä Oulussa kelpaa :) Ihanan näköisiä ruokia!\nAt 26/9/11 09:51,\nHannele: Pitäisi tästä lähtien aina pyöräyttää tuo uppomuna-annos aamiaiseksi, hih.Johanna: Kannattaa ilman muuta ryhtyä harkitsemaan tänne muuttamista. :)Nyt vaan sitten pikkujouluruokia suunnittelemaan.\nAt 26/9/11 11:21,\nTänk juu kaikille! Haikein mielin söin aamiaiseksi pari leipäsiivua, kun ei niitä viiriäisenuppomunia ollut... Nyt lähen työmaaruokalaan, toivottavasti siellä on calvadosjälkkäriä tarjolla :)\nAt 26/9/11 16:57,\nEsijälkkäristä voisi muuten myös helposti tehdä jokapäiväisen tavan itselleen. :) Jotenkin siinä voisi olla siirtymää suolaisesta makeaan.Mutta aina tuo ihmisten idearikkaus jaksaa yllättää. Ihan uskomattoman kiintoisia juttuja on noissa miiteissä päässyt maistamaan.\nAt 26/9/11 18:28,\nPikaesijälkiruokaidea, jonka sain juuri: calvados-liekitettyä pekonia ja vaahterasiirappia! (Mahdollisesti american pancaken päällä)Hmm... Mullois jopa ainekset tuohon... HMMM!!! (Noh, pekonini kohtalo on valitettavasti jo muualla...)\nAt 26/9/11 18:47,\nEiiiihhh, nyt tuosta ajatuksesta tuli ihan hirmuinen nälkä! Pekonissa ja vaahterasiirapissa olisi ihan mainio makupari.\nAt 28/9/11 13:17,\nKuola vaan valuu, kun katselee noita tarjolla olleita herkkuja :). Olisi pitänyt jäädä Oulun korkedelle viettämään viikonloppua eikä mennä olematonta ruskaa ihastelemaan napapiirin pohjoispuolelle.Milläs ilveellä kuvista saa noin hyviä keinovalossa? Kesän jälkeen ahdistaa taas laittaa kelmeitä keinovalossa otettuja kuvia blogiin :/.\nAt 28/9/11 17:26,\nNo hitsi, olisitpa ollut kyllä erittäin tervetullut. Toivottavasti olet merkannut pikkujoulumiitin kalenteriisi. :)Veikkaan, että kuvien salaisuutena on ulkoisten salamien (tai salamoiden) käyttö.Ankea kyllä sanoa taas kohta hyvästit auringonpaisteelle. Tänään ja toissapäivänä onneksi paistoi... eilen oli sitä vastoin ihan kamala syysmyrsky.\nAt 28/9/11 21:03,\nTäytyypä katsastaa onko tuolle viikonlopulle sovittu jo ohjelmaa ja millä hintaa norjalainen lennättäisi sinne :).\nAt 29/9/11 08:39,\nJee, eletään toivossa. :) Pikkuisen piristystä marraskuuhun.\nAt 30/9/11 10:39,\nPöh, edellisenä päivänä pikkujoulteatteri eli taitaapa jäädä miitti väliin :/. Tyydyn siis vaan kuolailemaan kuvia ja seurailen milloin seuraava miitti on.\nAt 30/9/11 19:57,\nNo höh. Mutta ilimottele, jos ja kun olet joskus sopivasti seutuvilla. Piankos me pannaan pieni blogimiitti pystyyn. :)\nAt 13/12/11 14:47,\nAt 13/12/11 14:48,


Kuopion huijarikerääjät oli nähty Pohjanmaalla - Savon Sanomat\nKotimaa 01.10.2013 17:46\nKuopion huijarikerääjät oli nähty Pohjanmaalla\nKuopiossa viikonloppuna liikkunut ulkomaalainen miesporukka oli liikkunut myös keskisessä ja läntisessä Suomessa.\nKuopiossa ulkomaalaiset miehet pyysivät rahaa etenkin iäkkäiltä ihmisiltä näyttämällä rahankeräyslistaa, jonka mukaan he keräsivät varoja kuuromykkien lasten yhdistykselle. Keräyslista oli suomenkielinen.\nViranomaisten tiedossa ei ole, että tällaiselle keräykselle olisi Suomessa lupaa. Tiedossa ei myöskään ole, että tällaista yhdistystä edes olisi olemassa, vaan miesten oli nähty laittavan rahat omiin taskuihinsa ja poistuneen ulkomaan kilvissä olevalla autolla.\nLisäksi miesten epäillään mahdollisesti näpistelleen kukkaroita rahankeräyksen yhteydessä.\nTuoreet havainnot hätänumeroon\nKerääjät ovat pyytäneet lahjoittajia kirjoittamaan nimensä listaan ja merkitsemään nimensä perään rahasumman. Listalla on ollut suomalaisia nimiä ja perässä isojakin rahasummia valmiiksi merkittynä.\nPoliisille tällaisesta porukasta tehtiin ilmoitus viime perjantaina Kokkolassa.\nAinakin sunnuntaina kuopiolaiset olivat havainneet samalla tavoin toimivan ja samoihin tuntomerkkeihin täsmäävän porukan Kuopiossa muun muassa Prisman parkkipaikalla sekä Siilinjärvellä huoltoaseman pihalla.\nPoliisin mukaan ryhmästä ei ole tullut nyt uusia ilmoituksia. Poliisi etsii porukkaa ja pyytää luvattomaksi epäillyistä rahankeräyksistä ilmoituksia tuoreeltaan hätänumeroon 112.\nLuvallinen rahankeräys on helppo tunnistaa


Kevyt hyvä olo\nOlen aina ollut mielestäni liian paksu. Silloinkin kun olen ollut laiha. En ole koskaan ollut tyytyväinen vartalooni. Iän karttuessa olen kuitenkin opetellut kehomyönteisyyttä. Terveys ja hyvinvointi ovat pohja kaikelle elämässä, mutta ylipaino kuitenkin romuttaa sitä.\nOlen ollut vauvasta saakka kookas ja raskasrakenteinen. Muistan verranneeni jo pienenä omia reisiäni siskojeni tikkujalkoihin ja ihmetelleeni, miksi minulla oli niin paljon paksummat.\nNuorena innostuin liikunnasta ja voimistelusta, jota harrastin aktiivisesti vuosia. Sain hyvän lihaskunnon ja notkean kehon, joka kelpasi jopa mallin hommiin, uimapukunäytöksiinkin. Pari vuotta tein sen alan töitä. Kerran en kelvannut muotiliikkeen omistajalle kun olin kuulemma liian lihava (174 cm, 57 kg).\nLiian paksu malli.\nOlen ollut jojoilija painon suhteen. Vaa’alla hyppääjä. Retuuttanut itseäni erilaisilla painonpudotusohjelmilla, elämäntapamuutoksilla ja dieteeillä: Olen kerran elänyt kuukauden nestemäisillä pussikeitoilla. Olen ollut ilman sokeria ja suolaa. Kerran söin pelkkiä munia ja greippiä. Ravasin Painonvartioissa. Olen syönyt vain proteiinia ja kasviksia, vähähiilarista, kokeillut 4:3 dieettiä… Huh, kaikenlaista! Pikkuhiljaa olen palannut elementtiini kauhan varteen, koska tykkään tehdä ruokaa ja tarjota sitä muillekin; kaikkia ihania suolaisia piirakoita ja juustoisia ruokalajeja, lasagnea sun muuta. Olen kulinaristi, koko perheemme on. Poikani ovat kokkeja ja tyttäret sekä siskot osaavat kaikki taikoa herkullisia ruokia.\nViime vuonna en ajatellut terveellistä ruokavaliota juuri lainkaan, söin mistä tykkäsin ja milloin halusin murheitteni keskellä. Vuorotyö vei usein voimat niin, etten jaksanut ajatella liikuntaa töiden jälkeen. Kun lapsetkin lensivät pesästä, ruoka-aikamme miehen kanssa lipsahtivat todella epäsäännöllisiksi. Joulun jälkeen peilissä oli toden totta surkea näky ja oloa ei voinut pirteäksi kehua.\nVuoden vaihteessa minulle tuli enemmän kuin koskaan tarve uudistua ja karistaa suruni viitta, halu voida paremmin. Siirryimme toiseen kotiimme Espanjaan, jossa tiedän olevani aina talvisin paljon aktiivisempi ja energisempi jo valon tähden. Opintovapaalla etäopiskellen olemme nyt jatkuvasti kotona, joten terveellisen ja järkevän ruoan suunnitteluun ja valmistukseen voisi nyt keskittyä rauhassa ja syödä jälleen myös säännöllisesti.\nMyskikurpitsasosekeitto on hurjan hyvää.\nLiityin 8 viikon Starttiin, verkkovalmennukseen (8viikkoa.fi). Alusta saakka valmennus tuntui monipuoliselta, helpolta ja järkevältä - jopa niin, että mieheni lähti ensimmistä kertaa systeemeihini mukaan. Jokaiselle valmennusviikolle on saanut uutta materiaalia, ohjeita ja vinkkejä niin videoiden muodossa kuin kirjallisesti. Kyseessä ei ole dieetti, vaan valmennuksessa oppii tekemään järkeviä valintoja sekä syömään säännöllisesti. Sillä pääsee hyvään vauhtiin, jolla tähdätään pysyvään elämäntapaan. Tilivelvollinen ei omasta edistymisestä ole kuin itselleen, ja sehän on tärkeintä.\nSalaatti vaikka broilerinfileen kyljessä on raikasta purtavaa.\nOlemme oppineet nyt noudattamaan säännöllistä ruokailurytmiä, eli olemme syöneet neljän tunnin välein täyspainoisia aterioita; proteiinia, kasviksia, vihanneksia eikä hiilaritkaan ole kiellettyjä, kun osaa suhteuttaa syömisensä myös liikunnan määrään. Olosta on tullut hyvä ja energinen. Ei tarvitse olla nälissään, päinvastoin, eikä tarvitse myöskään kieltäytyä mistään, kun pitää järjen päässä (paitsi että päässähän se vika yleensä aina onkin). Viinit ja oluet ovat vaihtuneet veteen, ja nyt kun joskus ottaa sen lasin tai pari viiniä, siitäkin osaa nauttia enemmän.\nPihan puista sitruunoita ja appelsiineja.\nSuunnittelemista ja kokkaamista riittää paistaessa ja keittäessä. Vain mielikuvitus on rajana, mitä kaikkea voi keksiä, ja siitähän juuri tykkään. Voin yhä olla kulinaristi vaihtaen vain parempiin raaka-aineisiin! Espanjasta saa hyviä tuoreita marjoja ja kasviksia edullisesti, ja on tullut kokeiltua myös uusia ruokalajeja. Valmennuksen facebook-ryhmästä saa hyviä reseptejä ja tsemppausta sekä kokemuksia kavereilta. Voimme käydä ravintolassakin joskus syömässä, ei ole lainkaan hankalaa löytää listoilta sopivaa annosta. Mikään ei itseasiassa ole ollut ohjelmaa noudattaessa hankalaa. Noh, aamiaiselle kaipaan joskus sitä leipäpalaa, mutta senkin voin syödä silloin tällöin.\nMielitekoja ei ehdi tulla, kun syö säännöllisesti, ja tämä on varmasti se tärkein juttu meidän kohdallamme. Telkkarin ääressä alkaa usein tehdä mieli napostella jotain. Koska emme katsele juurikaan Espanjassa telkkaria, on tämäkin seikka selätetty tai niihinkin hetkiin osaa ja haluaa keksiä nyt jotain terveellisempää kuin sipsit tai muut herkut.\nMunia on tullut syötyä päivittäin, niistä voi aina keksiä uutta.\nOlen lisännyt myös liikuntaa ja hankin samasta valmennuksesta keskivartalo-valmennuksen, jota tässä pikkuhiljaa lisään päiväohjelmaani. Vaa’assa en ole käynyt, se ei tunnu nyt tärkeältä. Tärkeintä on hyvä olo, jonka on saavuttanut, joskin mittanauhan mukaan kadonneet sentit kyllä ilahduttavat myös. Kahdeksan viikkoa on nyt takana ohjaajien tuen avulla, aika on mennyt nopeasti ja innokkaalla mielellä. Nyt voi sitten "seisoa omilla jaloilla" jos haluaa ja pystyy. Mutta koska tiedän, kuinka helppo on palata vanhoihin tottumuksiin, jatkan tällä kertaa ohjaajien tuella. Valmennuksessa kaveria ei jätetä, vaan on mahdollista saada tukea ja ohjausta myös jatkossa.\nOlin nuorena SM-tason voimistelija ja kultamitalisti. Ehkä löydän vielä ne kadonneet lihakset...\nTämä ei ole maksettu mainos, mutta koska omalla kohdallani 8 viikon Startti on auttanut ilahduttavasti tässä elämäntapamuutoksessani, voin suositella kokeilemaan, jos olet uudistuksen ja tuen tarpeessa kohti parempaa, kevyempää oloa ja terveellistä elämää. Ohjaajat videoineen ovat mukavia ja ohjeet selkeät. Opastusta saa lisäksi niin nukkumiseen, hengitykseen kuin asentoihin ja moniin muihin tärkeisiin seikkoihin. Valmennus sopii niin miehille kuin naisille.\nOn hyvä muistaa kärsivällisyys; kilot eivät ole karttuneet yhdessä yössä, joten ne eivät lähde hetkessä poiskaan. Itse jatkan tästä pienin mutta varmoin askelin kohti parempaa ja pysyvää muutosta!\nPienistä askelista kertyy lopulta pitkä matka ja liikakilot jäävät matkan varrelle.\nTunnisteet: 8 viikon startti 8viikkoa.fi Energisyys Hyvinvointi Kevyt hyvä olo Painonpudotus Syö säännöllisesti Säännöllinen ruokailurytmi Terve elämä Terveellinen ruokavalio Uudet elämäntavat\nAnonyymi 5. maaliskuuta 2021 klo 6.18\nHyvin kirjoitettu ja antoi sen mitä etsin... tietoa tästä elämäntapamuutoksesta... Kiitos paljon! T. Carita\nTaina Annika 5. maaliskuuta 2021 klo 7.54\nKiitos, mukava jos olin avuksi Carita :)\nEspanjan kevään flower power\nPicnicillä on kivaa niin hiekalla kuin hangella!


Kannettavien Latauskaappi & Latausvaunu | Gerdmans\nKaapit & Laatikostot /\nKannettavien säilytys- ja Latauskaappi sekä Latausvaunu\nSaat meiltä mobiililaitteiden latauskaapit ja latausvaunut kaikkiin työympäristöihin ilmaisella toimituksella ja 7 vuoden takuulla.Turvalliset latauskaapit ja latausvaunutHyvä kannettavien tietokoneiden ja puhelimien latauskaappi ja latausvaunu on tärkeä investointi turvallise\nLatauskaappi Lamsi, 10-lokeroa\nsähköpistokkeilla tai ilman\nAlkaen 864,00 €\nLatausvaunu Laskas, 16 lokeroa, pistorasioilla\navainlukolla tai koodilukolla\nAlkaen 1885,00 €\nLatausvaunu Lunen, 30 lokeroa, pistorasiat, sylinterilukko\nAlkaen 2995,00 €\nLatauskaappi / Säilytyskaappi Sono\npistokkeella tai ilman\nAlkaen 695,00 €\nSaat meiltä mobiililaitteiden latauskaapit ja latausvaunut kaikkiin työympäristöihin ilmaisella toimituksella ja 7 vuoden takuulla.\nTurvalliset latauskaapit ja latausvaunut\nHyvä kannettavien tietokoneiden ja puhelimien latauskaappi ja latausvaunu on tärkeä investointi turvalliseen ja toimivaan työympäristöön. Mobiililaitteet ovat arvokkaita erityisesti niissä säilytettävän tietosisällön takia. Turvalliset säilytyskaapit latausmahdollisuudella tai ilman ovat olennaisia sekä henkilöstölle että yrityksen turvallisuudelle. Hyvin suunniteltu työtila mahdollistaa parempia työtuloksia, luodaan yhdessä Paremmat Työympäristöt!\nLatauskaappi ja Latausvaunu mobiililaitteiden säilytykseen\nArjessamme käytämme päivittäin yhä enemmän teknisiä, lataamista vaativia laitteita, joita ilman eivät päivittäiset askareemme enää sujuisi. Tarvitsemme sitä myöten myös uusia säilytysratkaisuja, jotka mahdollistavat turvallisen samanaikaisen lataamisen ja säilytyksen. Latauskaappi ja latausvaunu ovat oivallisia vaihtoehtoja tähän tarpeeseen.\nJulkisissa tiloissa, toimistoissa ja kouluissa on latauskaapit sopivat kuin nenä päähän. Oppilaat voivat lukita niihin puhelimensa turvalliseen säilöön opetuksen ajaksi. Toimistossa puolestaan kaapit toimivat erinomaisena säilytyspaikkana esimerkiksi yön yli, jotta läppärit ovat ladattuja ja valmiina töihin heti aamulla.\nLatausvaunussa on samat edut kuin -kaapissa ja mahdollistaa lisäksi vaivattoman kuljettamisen paikasta toiseen. Siksi se sopii erityisen hyvin kouluihin, jossa halutaan liikkuva säilytyslokero tableteille, puhelimille ja kannettaville tietokoneille, joita käytetään useammassa tilassa. Vaunuihin kuuluu vakiona koodi- tai sylinterilukko, valintasi mukaan.\nTurvallinen säilytys, pistokkeella tai ilman\nToimiva sisustaminen ja säilytys auttavat sinua työnteossa ja luovat työympäristöihin tehokkuutta ja järjestystä. Kun myös säilytystilat ovat huolella suunniteltu, saat tavarat oikeille paikoille eikä aikaa ja energiaa kulu hukkaan.\nSisäänrakennetuilla pistorasioilla saat kaappeihin helposti latausmahdollisuuden, mutta mikäli tarvitset vain lukittavat säilytyslokerot mobiililaitteille, löydät valikoimastamme myös mallit ilman pistorasioita. Kaikki latausvaunumme ja –kaappimme ovat varustettu sisäänrakennetulla ilmastoinnilla, joten ilma kiertää hyvin lokeroissa eivätkä laitteet ylikuume ladatessa.\nAutamme sinua Latauskaapin ja –vaunun valinnassa\nValitse laajasta valikoimastamme työympäristöösi parhaiten soveltuva kannettavien lataus- ja säilytyskaappi, meiltä löydät aina ratkaisun! Mikäli sinulla herää kysymyksiä tuotteistamme, ota yhteyttä asiakaspalveluumme puhelimitse, chatissa tai sähköpostitse niin autamme sinua valitsemaan parhaimman säilytysratkaisun työpaikallesi.


Kiireellinen tilanne Cash Advance - Instant Cash tapaukses - www.ugpolonistyka.fora.pl\nforum studentów filologii polskiej UG (2006-2011)\nForum www.ugpolonistyka.fora.pl Strona Główna -> Update plików -> Kiireellinen tilanne Cash Advance - Instant Cash tapaukses\nKiireellinen tilanne Cash Advance - Instant Cash tapaukses - Wysłany: Nie 6:51:06, 09 Lut 2014\nHe tarvitsevat myös Muista meillä tarvitset jotta ne to parantaa luotto pisteet ja tämä voisi olla saavutettu maksamalla Finance hinnat . Ei mitään väärää kanssa pyytävän pankki poliisi hallintaan asuntolainat saada superior huhtikuu. Laina tarjoajat yleensä tarkistaa liikaa vaatimuksiin avulla luottotietoja tavoilla paljon kuin miten lääketieteen ammattilaisia kokemus huumeiden etsijät [link widoczny dla zalogowanych] kuluttajille voi siirtää Kaupan aikataulussa takia salaryday ja siten , maksat määrä voisi mahdollisesti saada siirretty to käteisennakkoa helposti ilman ilmoittamalla lainanottajan nousun kohteelle takaisinmaksun . Associated eläkkeen siirto asiat , se on aina parempi tutkimus vaihtoehtoja ja hinnat ja löytää erittäin hyvä maksu suojaa suunnitelma sovi teitä suojaamattomia pankkilainat . I vakuutena my rahastot kuin maksamalla it sitten kun I kääntyi 21 I suunnitelma tuoda kyseiset varat ja on kerran elinikä voyage . Myös voit halutessaan kehittää koti - riippuvainen liikeyritys tämän erityisesti yhtiö .\nMyös katsauksen web . Yleisesti , saatat huomata kömmähdys , varmistaa, että olet neuvoa paras viranomaiset ja on se kiinteät . Yleensä joitakin vaihtoehtojen , sanottuani, että et yksinkertaisesti tutustu edes sisään erässä uskomattoman alle keskiarvon luotto. On mahdollista lähettää hakemus 100% vapaa ilman velka www hakulomake , että on oltava esittelyyn verkossa alkaen käteisellä lainan tarjoaja [link widoczny dla zalogowanych] Jos rakastat loppuun joitakin haku ja haluavat hakemus vaivatta tavalla, niin linjalla toiminnon on hyvä . Rahoituslaitokset antaa lainat at korkeampi tietoisuus ilman jokainen voi antaa dollaria niiden myymälä . Trouble tapahtuu olet kuluttaa yli rajamme tai jopa kuukausi-to kuukauden palkka on ei se korkea . Ei ole tarvetta pitkäksi ohjelmisto täällä olemme liikaa paperityöt ja vihje.\nSeuraava paljastaa kohti laina yhtiö että sinulla hyvä historia kuoret pois teidän edeltävän luotonanto vaihtoehtoja ja lisätä mahdollisuus saada sallittu . Kuitenkin korkeakouluopinnot on paras hinnoiteltu jonkin hyvä tehtävä piakkoin ja lainan tarjoajien tiedämme, että Lasten tänään olisi oikein - antanut Plussat tulevaisuuden . Tämä net hakemuslomake oikeastaan ??pitäisi olla täynnä soveltuu Faktat koska yksityiskohtia on laina käynnissä ja muutot . Laskin voidaan käyttää eri tilanteissa myös , vain täytyy poimia mahdollisesti etsit auto pankkilaina tai minuutin talo laina varten oma koti [link widoczny dla zalogowanych] soveltajilta täytyy myös tarjota viime käyvä tai Aiemmat veroja palautus . Se voi varmasti huomattavia kustannuksellaan elämäsi ja se voisi olla in oma etu auttamaan oikea mahdollisuudet noin jolle aiot commit kanssa. Monet ihmiset tuntevat Stafford Financial tuotteet ja Perkins Financial tuotteet , joita ihmiset toimittamien Costa Rica hallituksen auttaa ostaa korkeakoulutuksen . Jotkut näistä takaisin linkkejä ovat ei vain henkilökohtainen laina con , muttei on tietokonevirus että pitäisi saada kaikki yksityistä tietoa ja kirjanmerkit.\nAlhainen luotto pisteet on luultavasti tekijät että välttämään auto etsijöitä alkaen hankkimalla autot erityisesti Poiketen auton lainat . yksi ero johtuu heidän saavutettavuus . Saatat ottaa melko helppo taloudellinen auttaa ilman tarvetta täyttämällä tai harkitsee tällaiset pitkä - pitkäikäinen vaatimukset. Jos etsit suorittamaan pikkuruinen palkkapäivä käteisellä lainat mukaan lukien 500 henkilökohtaiset lainat tai mahdollisesti 1000 henkilökohtaisen pankkilainan , niin luulisi voit vaivattomasti saada nämä vaihtelee harkitsee että ne ovat oikeastaan että massiivinen muttei, löydät compact palkkapäivä käteisellä lainat tulossa paljon lähes mahdotonta löytää kuin suurempi vaihtelee [link widoczny dla zalogowanych] lisäksi oppiminen perus prosessi yrityssuuntautuneista lainat , sinun pitäisi myös yrittää ymmärtää toimet on suositeltavaa hankkivat ennen yksi . He vaativat online-liiketoiminnan , nyt ja tiellä , joten he on onnellinen toimittaa Tietoa.\ntavallinen luotonanto maksu on online-palkkapäivä laina on Buck 15 jokaiselle Raha 100 joka käyttö . Vasta sitten voit lupaus et koskaan mennä rikollinen tai valmistajaa maksut ja edelleen uteliaisuus se provides . kautta eliniän , se on melko tavallinen nähdä hätä rahoitusmarkkinoiden romahdus ja diagnoosi rahaa kanssanne ei vain ole tyydyttävä ja leviämisen tarpeen vaatii , etsimistä ja vaihtoehtoisia liittovaltion rahoitusta pitää olla viime valinta .\nForum www.ugpolonistyka.fora.pl Strona Główna -> Update plików -> Kiireellinen tilanne Cash Advance - Instant Cash tapaukses Wszystkie czasy w strefie CET (Europa)\nWybierz forum UG----------------Update plikówUczelniaTablica ogłoszeńSkany, skrypty, itp.Przydatne adresy i strony ZAJĘCIA----------------ZajęciaFakultetyDwukierunkowe OFF TOPIC----------------ImpresssTo i owoHumorFotofilmPiwnica KWESTIE TECHNICZNE----------------Skargi, zażalenia, prośby\nNa skróty:UGUpdate plików


Kiina Hard top taitettava nelihenkinen kattotelttatehdas ja toimittajat Yuancheng\nMateriaali: ABS + ASA + hopeapäällysteinen Oxford-kangas + polyesteripuuvillakangas + alumiiniputki + helmi puuvilla + sienipehmuste + musta polyesterihyttysverkko\nkätevä taittaa / varustaa kaksois tikkailla, 3-4 henkilöä käyttää.\n1. Automaattinen avautuminen ja sulkeminen alkavalla jousella;\n2. Teleskooppitikkaat on kytketty suoraan kattotelttaan, ja lastaus- ja purkuvaiheet ovat yksinkertaisia ja käteviä;\n3. Sängynrunko on taitettu keskeltä sopivaksi keskisuurille ja suurille maastoautoille;\n5. Ompeleminen Vedenpitäviä hoitoja on kaikkialla.\n6. Teltan molemmin puolin on kaksi irrotettavaa kenkäpussia;\n7. Taitettua kovaa päällistä voidaan käyttää sadesuojana ilman erillistä sadesuojaa, jota on helppo käyttää.\nYläkansi on kova kuori, se on kätevä taittaa / varustaa kaksois tikkailla, turvallinen ja luotettava / tilava ja mahtuu 3-4 henkilöä.\nEdellinen: Kovakantinen automaattinen auton kattoteltta / kovan yläosan manuaalinen auton kattoteltta\nSeuraava: Kovakantinen taitettava auton kattoteltta\nSuosittu auton kattoteltta, Mako-autojäähdytin, 12v auton jääkaappijäähdytin, Kannettava autojäähdytin 12v, Peitä auton alla, Auton viininjäähdytin,


Toimihenkilöhaku vuodelle 2014 – Spinni\nPosted on marraskuu 28, 2013 markus\nHyvät Spinniläiset / med Spinnare,\nsyyskokouksessa on valittu Spinnille hallitus vuodeksi 2014 ja ensi vuoden kokoonpanosta puuttuvatkin enää toimihenkilöt.\nSpinnillä toimarit pääsevät vaikuttamaan Spinnin asioihin ja päättämään mihin Spinnin laajaksi kertynyttä laitteistoarsenaalia sekä tietotaitoa käytetään. Pitäisikö kemuissa olla discoa, housea, teknoa, steppiä vaiko junkkaa – hae nyt ja saa äänesi kuuluviin!\nToimarit ovat käytännössä saman arvoisia hallituksen jäsenten kanssa. Hallituksen ja toimareiden ero on ainoastaan muodollinen. Varmista siis paikkasi TTY:n parhaimman elektronisen musiikin kerhon päätöspöydissä!\nLähetä lyhyt vapaamuotoinen hakemus sähköpostilla osoitteeseen janne piste tuomisto at tut piste fi tiistaihin 10.12. mennessä!\nKerro viestissä mitä pestiä haet ja miksi. Useampaan pestiin hakeminen on myös sallittua, ellei jopa toivottavaa. Jos alla olevien toimihenkilökuvausten joukosta ei löydy juuri Sinunlaistasi toimea tai olet sitä mieltä, että Spinni tarvitsee ehdottomasti Sinusta täysin uudenlaisen toimihenkilön – kerro se meille niin laitetaan homma tapahtumaan! Kuluvan vuoden toimihenkilöpestejä pääsee ihmettelemään osoitteessa http://www.spinni.org/hallitus-ja-toimihenkilot/\nVuodelle 2014 haussa olevat toimihenkilöpestit:\nSpinni tarvitsee aktiivista ja asiaan mielenkiintoa osoittavaa äänitekniikasta kiinnostunutta henkilöä kovemmin kuin koskaan. Tulevien valmistumisten myötä kerholta on karkaamassa valtava määrä perimätietona kerhossa jo 17 vuotta siirtynyttä tietotaitoa PA-laitteiden säädöstä, ja tämä tulisi saada siirrettyä kokonaisuudessaan uudelle Spinssisukupolvelle.\nSpinni tarjoaa Sinulle hyvän äänentoistolaitteiston millä leikkiä, paljon korvia jotka haluavat kuulla syvää bassoa sekä koulutuksen laitteiden kasaamiseen ja säätämiseen. Sinulta odotetaan halua ja kykyä oppia uutta. Aikaisempi kokemus PA-laitteista ei ole millään muotoa pakollista, mutta se katsotaan hakijan eduksi.\nYlläpitää äänentoistolaitteistoa ja sen dokumentaatiota.\nHuolehtii äänentoiston säätämisestä Spinnin tapahtumissa\nSpinni etsii tositarkoituksella kauan kadoksissa ollutta graafikkoaan. Tarjoamme Sinulle lähes loputtomasti energiajuomaa/olutta vaihdossa tyylikkäisiin, Spinnin näköisiin tapahtumajulisteisiin ja tietokonegrafiikoihin. Oletko se Sinä? Jos osaat olla käyttämättä Comic Sansia, olet jo pitkällä tähän pestiin hakiessa.\nOmistatko auton, haluaisit ajella sillä kaiket päivät mutta opintotuen bensabudjetti loppuu joka kuun puolessavälin? Ala Spinssin logistiikkatoimariksi, kuskaa meidän rojuja ympäri Pirkanmaata ja me maksetaan sulle löpöt niiden reissujen osalta! WHAT’S NOT TO LIKE??\nOnko kaveripiirissäsi kymmeniä kavereita viideltä eri mantereelta? Omaatko hyvät yhteydet vaihtareiden opiskelijajärjestöihin? Tykkäätkö muuten vaan hengailla ulkkareiden kanssa? Jos vastasit näihin kyllä, Sinussa on ehdottomasti ainesta Spinnin ulkomaisten suhteiden toimihenkilöksi! Hae ja käännytä kaikki kansat teknon pariin!\nPidätkö leipomisesta? Haluaisitko leipoa loppumattomalla syötöllä Spinnin herkkusuille? Kerhotätinä pääset huolehtimaan kerhon viihtyvyydestä yhteistyössä rengin ja isännän kanssa, sekä pitämään jöötiä, että kerholla myös siivotaan juhlimisen jäljet. Jos omistat oman kaulimen tai Justiinamaisen syyllistävän tuijotuksen, saatat olla hakemamme henkilö!\nKerhotädin tehtäviin kuuluu\nPitää huolen, että kerholla on siivousvälineitä ja niitä myös käytetään.\nHoitaa tarvittaessa tarjoilut tapahtumissa.\nTaloustarvikkeiden osto kerholle.\nPiika ja renki toimivat samassa kolminaisuudessa kerhotädin ja isännän kanssa, sekä yleisesti pyrkivät paikkailemaan muita toimihenkilöitä, kun tilanne tätä vaatii. Piian ja rengen tehtäviin kuuluvat muun muassa:\nHuolehtii isännän kanssa kerhohuoneesta, sen viihtyvyydestä ja jääkaapin sisällöstä\nToimii tarvittaessa vuokrausvastaavan apurina\nMikäli rengellä on vuoden aikana käytettävissä auto, on se erittäin iso plussa. Autottomuus ei kuitenkaan ole valinnan este.\nKiinnostaako eurot, markat ja oravannahat? Haluatko viedä rahoja pankkiin vapisevin käsin perjantai-aamuna herättyäsi kerholta kerthotorstain jälkeen? Onko laskutus kiinnostava, mutta vielä tällä hetkellä hieman hämärän peitossa oleva juttu? Kiiltääkö silmissäsi hallituspesti Spinnin rahastonhoitajana ja haluat hoitaa tulevaisuudessa koko kerhon kirjanpidon ja huolehtia, että raha liikkuu meille sekä meiltä muille?\nMikäli vastasit edes toiseen kysymykseen KYLLÄ, tässä on oiva näköalapaikka yhteen Spinnin kiireisimmistä hallitushommista. Olet rahastonhoitajan vasen käsi ja opit, mitä rahiksen homma vaatii. Koulutusprosessiin kuuluu myös seuraavan videon katsominen alusta loppuun kolme kertaa sekä vuorosanojen opettelu: http://www.youtube.com/watch?v=-J-A8hEZOSE\nSpinnin valovastaava saa käyttöönsä jo merkittävän kokoisen ja jatkuvasti laajentuvan arsenaalin diskovalotekniikkaa. Tarjoamme Sinulle mahdollisuuden päästä toteuttamaan övereimpiä visuaalisia oivalluksiasi varmasti mielenkiintoisissa tapahtumissa ympäri Tamperetta.\nPääset Spinnin tapahtumissa suunnittelemaan valojen sijoituksen sekä toteuttamaan niiden ohjelmoinnit väreistä ja liikeradoista alkaen. Aikaisempi kokemus asiasta ei ole välttämätön, vaan laitteiden asennus, huolto ja käyttö tullaan opettamaan tehtävään valittavalle.\nIT-toimari huolehtii lentokoneiden kerholta poissapitämisen lisäksi kerhon tietokoneesta sekä www-sivuista. Tästä hyvä sulka kenen tahansa tietoteknisellä alalla toimivan CV:hen! Hakijan eduksi lasketaan kaikenlainen osaaminen WWW-teknologioista sekä erityisesti WordPressistä.\nSpinnin valokuvaaja huolehtii, että sekavimmatkin hetket bileistä tallentuvat filmille tai muistikortille.\ntoimii tapahtumavastaavan kanssa taisteluparina koordinoiden Spinnin bileet ensimmäisen suunnittelupalaverin kaaoksesta tapahtumapäivän kellontarkkaan toteutukseen. Haastava mutta antoisa pesti, jossa pääset Spinnin tapahtumien järjestämisprosessien keskipisteeseen.\nJa vielä loppuun muistutuksena: yllä listattujen toimihenkilökuvauksien lisäksi pestejä voidaan räätälöidä hakijoiden taitojen ja kiinnostusten kohteiden mukaan. Kerro meille siis missä olet hyvä ja missä haluaisit kehittyä, niin me kerromme sinulle mihin Spinni tarvitsee Sinua.\nEdellinen postausEdellinen Spinni hallitus vuodelle 2014 valittu!\nSeuraava postausSeuraava Vuoden 2014 toimihenkilöt valittu!


Saint Laurent SL57 Aurinkolasit : SL57 Kilpikonna SL57 49Mm : FI\nSaint Laurent SL57 Kilpikonna 003 49mm\nSaint Laurent Classic 57 003\nSaint Laurent tuo rakastettuun pyöreään retromalliin ylellisyyttä. Ohut metalli ja ajaton havanna korostavat toisiaan. Vihreät linssit viimeistelevät ilmeen. Saint Laurentin metalliset kulma-laatat koristavat kehyksen nurkkia ja sangoissa on Saint Laurent –logo. Käsinvalmistettu Italiassa. Linssit ovat UV400-suojaavat. Kahden vuoden valmistajan takuu.


Tappaako uusi aselaki perusoikeudet? : Ampuma-aselain muutosten vaikutukset metsästysharrastukseen ja perusoikeuksiin suomalaisen metsästäjän kannalta - Theseus\nTappaako uusi aselaki perusoikeudet? : Ampuma-aselain muutosten vaikutukset metsästysharrastukseen ja perusoikeuksiin suomalaisen metsästäjän kannalta\nPorkka, Jasmin (2016)\nOpinnäytetyön aiheena on ampuma-aselain muutosten vaikutukset metsästysharrastukseen ja perusoikeuksiin suomalaisen metsästäjän kannalta. Työn tarkoituksena on selvittää, miten 2000-luvulla tehdyt muutokset aselakiin ovat konkreettisesti vaikuttaneet metsästysharrastukseen ja myös itse metsästäjiin. Myös perusoikeuksien aseman horjuminen aselain muutosten seurauksena on keskeisessä osassa opinnäytetyötä.\nOpinnäytetyössä on käytetty lähteinä ampuma-aselakia, henkilötietolakia, hallituksen esityksiä, Euroopan komission esitystä tuliasedirektiivistä, metsästys- ja asekirjallisuutta sekä lukuisia lehti- ja Internet-artikkeleita ampuma-aselain muutoksista. Opinnäytetyö on toteutettu käyttäen kvalitatiivista eli laadullista tutkimusmenetelmää. Luotettavan tutkimustuloksen saamiseksi työssä haastateltiin yhtätoista aktiivista metsästyksen harrastajaa. Lisäksi hyödynnettiin korkeimman hallinto-oikeuden oikeustapauksia ampuma-aseen hallussapitoluvan peruuttamisista.\nTutkimuksen perusteella voidaan todeta, että ampuma-aselain muutosten vaikutukset näkyvät selkeimmin metsästysharrastuksessa, mutta myös perusoikeuksia rajoittavia tekijöitä löytyy. Etenkin nuorten pääsyä metsästysharrastuksen pariin tulisi edistää, jotta vältytään tulevaisuudessa tilanteelta, jossa aktiivisia metsästysharrastajia ei ole riittävästi riistakantoja rajoittamassa. Opinnäytetyön johtopäätöksenä on, että aselupabyrokratiaa tulisi keventää ja metsästyksen harrastamista helpottaa. Kouluampumisten myötä tehdyt muutokset aselakiin olivat osittain liian hätäisesti tehtyjä, sillä ongelmaksi koettiin ennen kaikkea lailliset metsästysaseet eivätkä ihmisten mielenterveysongelmat ja syrjäytyminen yhteiskunnasta. Myös Euroopan unionin ehdottama uusi tuliasedirektiivi on metsästäjien ja aseharrastajien kannalta ongelmallinen: laittoman asekaupan kitkemisen sijaan pureutuu se ennen kaikkea laillisiin aseisiin sekä niiden saatavuuteen. Perusoikeuksien heikentämistä ei ampuma-aselain muutosten seurauksena ole tosiasiallisesti juurikaan tapahtunut, koska useimmissa perusoikeuksia vaarantavissa tilanteissa on rajoittaminen ollut perusteltua vahvemman perusoikeuden kautta – useimmiten perusoikeuksien määräämällä oikeudella henkilökohtaiseen turvallisuuteen ja yhteiskunnan turvallisuuden takaamiseen.


Rantaniityn leirialue - Benkku - Bengtsårin leirisaari\nHelsingin kaupungin Nuorisopalveluiden Benkun kesäleirit järjestetään Rantaniityn leirialueella.\nSe on yksi leirisaaren seitsemästä leirialueesta ja toinen saaren alkuperäisistä leirialueista(Barnholmin kanssa). Paikalla on nimensä mukaan ollut ilmeisesti niitty poikakodin aikaisten eläinten laidunnusta varten. Leiriaukeata reunustavat muutaman sadan vuoden ikäiset komeat tammet. Ympäröivä metsä onkin osa lehtojen suojelualuetta.\nRantaniitystä on lyhyt matka rantasaunalle, leirisaaren komealle nurmikentälle sekä ruokailemaan päätalolle. Leirialueella on ruokailukatos joka toimii myös puuhastelutilana esim. sadesäällä.\nMajoitus on 3-4 hengen Niger-teltoissa jonka lisäksi leirialueella on myös puolijoukkueteltta kaminan kera. Teltoissa on puinen ritiläpohja ja maavaate. Rantaniityssä on ns. kuivakäymälä joka soveltuu myös pyörätuolia käyttävälle leiriläiselle.\nLeirialueella on oma laituri uimista ja esim. onkimista varten, leiriläisten käytössä on myös 2-3 soutuvenettä pelastusliiveineen. Kalastamiseen alle 18-vuotiaat eivät tarvitse erillisiä lupia.\nLeirialueella on perusvarustus leikki- ja pelivälineitä. Aamu- ja iltapalat valmistetaan leirissä. Lounas- ja päivällisuokailut tapahtuvat saaren päätalossa. Leirialueella on kaasu- ja puuhellat sekä juokseva vesi. Sähkökäyttöiset laitteet ladataan tarvittaessa leirisaaren päätalolla.


MAJATALOSTA MAJATALOON PYÖRÄVAELLUS | Majatalon Puoti\nEtusivu Koe ja tunne MAJATALOSTA MAJATALOON PYÖRÄVAELLUS\nPyöräilyreitti kulkee Nurmeksen Salmenkylästä Valtimon Puukarin kautta Nurmekseen Bomban karjalaiskylään ja Männikkölän Pirtille Pielisen rannalle ja sieltä takaisin Salmenkylään Majatalo Pihlajapuuhun. Majatalojen leppoisa tunnelma ja kotoisat Ylä-Karjalan maalaismaisemat hemmottelevat matkan varrella. Pyöräilymatkaa kertyy noin 100 - 200 km riippuen reittivalinnasta ja päiväretkistä. Pyörävaelluksella tarjotaan aitoja makuja Karelia à la carte ruokapöydästä kunkin majatalon tapaan.\nSaapuminen Majatalo Pihlajapuuhun. Retki-info ja retken reittivalinnat. Katsotaan varusteet ja pyörät valmiiksi matkaa varten. Jos tulet jo lounaalle, pyöräilyyn voi käydä ottamassa tuntumaa Nälkömäki -pyöräretkellä. Retkellä pyöräillään ihailemaan upeita maisemia Nälkömäeltä Pieliselle päin. Nälkömäeltä voi jatkaa matkaa Koivikkolan kodan kautta, jossa on mahdollisuus nuotion tekoon ja makkaran paistoon. Kodalta pyöräillään Viemenjärven ympäri takaisin Pihlajapuuhun. Pyöräilymatka noin 18 km.\nMajatalo Pihlajapuusta ajetaan Laitalan Lomiin. Reitti kulkee Kuokkastenkosken, Vastimon kylän ja Karhunpään kyläteitä pitkin. Kuokkastenkoskella voi poiketa katsomaan kosken patoaluetta.\ntai Tavikosken hierinmylly, Verkkojoentie 381 A, 75770 Valtimo | 22 km <-> Karttalinkki\nHintaan sisältyy: majoitus täysihoidolla (aamiaiset, retkieväät, saunat, päivällinen sekä ohjelmapalvelut majatalossa), matkatavarakuljetus, retki-info ja kartta. Lähtöpäivän ruokailut: aamiainen ja retkieväät. Koronatilanteesta johtuen tuotteella on maksuton peruutus.\nLisähinnasta ja tilauksesta: Pyörävaellus opastettuna 600€/ ryhmä\nHenkilökuljetus asemalta <-> Pihlajapuu 30€\nHUOM! Jos haluat varata tuotteen sähköpostilla, lähetä viestiä: sales@aksytammat.fi\nMajataloissa voit lomailla turvallisesti. Asiakkaidemme hyvinvointi on meille ensiarvoisen tärkeää. Pidämme huolta, että turvallisuus ja hygienia ovat nyt erityisen hyvin hoidettu. Olemme tehostaneet siivousta ja desinfiointia ja varmistaneet saippuan, käsidesin ja käsipyyhkeiden riittävyyden kaikissa tiloissamme. Teemme työtämme Terveyden ja hyvinvoinninlaitoksen turvallisuus- ja hygieniaohjeita noudattaen.\n580€/hlö/4 vrk, 5 päivää\nOta irtiotto arjesta ja koe rentouttavia elämyksiä. Savusaunailta vanhassa riihessä on tunnelmallinen lisä...


Paholaisen Asianajaja: Kesäloma alkoi\nKahden viikon pituinen kesälomani alkaa aivan kohta. Sitä juhlistetaan loputtomalla valvomisella kirjojen äärellä, mässäilyllä ja netissä riehumisella.\nKehon rapistuessa mieli kaipaa virkistymistä. Siksi toivonkin, että Paholaisen asianajaja -ryhmä saisi sisälleen kiivasta väittelyä aiheesta kun aiheesta. Kemikaalivanojen todistelusta vaikkapa rokoteteollisuuden pahuuteen. Olenhan tavallista paremmin läsnä moderaattorina poistamassa tuhmimmat kommentit. Ryhmä on suljettu, eli vain liittyneet näkevät kirjoitukset, mutta kaikki halukkaat otetaan kyselemättä vastaan. Näin herkimmät sukulaiset säästyvät syötteeseensä eksyneiltä kommenteilta.\nEhkä voisin kutsua sinne silloin tällöin kunniavieraita. Esim. Jouko Pihon tai Pekka Reinikaisen.


Ruuhka on parasta myynnille :: Ville Suominen\nRuuhka on parasta myynnille\nAsiakas astui ovesta sisään ensiesittelyyn marraskuussa ja totesi: "Onko täällä Suomi - Liechtenstein fudismatsin jatkot?" Ihannetilanne, kun tupa on täynnä väkeä.\nAsunnosta saadaan useimmiten korkea hinta heti ensiensittelyn jälkeen. Kun kohde on avattu myyntiin ja pidetään ensimmäinen esittely, siihen kohdistuu myyntiprosessin kovin paine. Suurin todennäköisyys saada useita ostotarjouksia samanaikaisesti on heti ensiesittelyn jälkeen. Näin ollen on todennäköisintä, että myyjä saa parhaan mahdollisen tarjouksen heti myynnin alussa. Siksi alkuun tulee panostaa.\nVauhdikas myynnin aloitus toteutetaan huolellisesti harkitulla hintapyynnöllä sekä täsmällisellä myynti-ilmoituksella ja laadukkailla kuvilla. Välittäjä selvittää kohdetta koskevat olennaiset tiedot mahdollisimman kattavasti, jotta ostajilla on heti käsissään kaikki tarvittava tieto. Ostajille lähetetään jo ennen ensiesittelyä kohteen asiakirjat.\nMielestäni paras aika ensiesittelylle on noin neljä päivää myynti-ilmoituksen julkaisemisen jälkeen. Näin myynti-ilmoitus ehtii tavoittaa laajan määrän kiinnostuneita ostajia. Onnistuneessa myynnissä on tärkeää, että ensiesittely oikeasti on ensimmäinen esittely. Nimittäin suositun kohteen myyntiin avaamisen jälkeen tulee usein heti useita yksityisesittelypyyntöjä. Vaikka ensiesittelyaika on mainittu ilmoituksessa, kuumeiset ostajat haluavat päästä asunnolle jo etukäteen. Sinänsä upeaa, että kohde halutaan viedä käsistä, mutta sellaista etuoikeutta ei kannata suoda. Kohteen markkina-arvo mitataankin julkisessa ensiesittelyssä, johon kaikilla kiinnostuneilla on mahdollisuus tulla paikalle. Juuri näin voidaan tavoitella myyjälle parasta mahdollista hintaa.\nVastuullinen välittäjä ottaa huomioon myös ostajien edut. On tasapuolista, että kaikille kiinnostuneille järjestetään yhtäläinen mahdollisuus nähdä asunto ja esittää ostotarjouksensa.\nMiten minulla meni viime työviikot? Neljä viikkoa, neljä kotia. Kaikki myyty heti ensiesittelyssä.


Katalonia kovana: Jos kansa sanoo ”kyllä”, irtautuminen Espanjasta tapahtuu 48 tunnin kuluessa - Ulkomaat | HS.fi\nKatalonia kovana: Jos kansa sanoo ”kyllä”, irtautuminen Espanjasta tapahtuu 48 tunnin kuluessa\nKatalonian aluehallinto keskustelee kansanäänestystä koskevasta lakiluonnoksesta tulevina viikkoina.\nKatalonian itsenäistymistä kannattavat vaativat Katalonian erottamista Espanjasta. Kuva Barcelonasta tammikuulta 2016. (KUVA: Albert Gea / Reuters)\nJulkaistu: 4.7.2017 20:00\nKatalonian itsenäistymistä ajavaan lakiluonnokseen on kirjattu kova lause: jos katalaanit sanovat kansanäänestyksessä itsenäistymiselle ”kyllä”, ero Espanjasta tapahtuu 48 tunnin kuluessa. Asiasta kertoo uutistoimisto Reuters. Katalonian nykyjohto on luvannut järjestää kansanäänestyksen lokakuun 1.\nMuhiiko Kataloniassa aseellinen yhteenotto? Espanja aikoo estää itsenäisyysäänestyksen ”kaikin keinoin”, poliisit voivat joutua valitsemaan puolensa